
***

Maceljska šuma skriva 130 grobišta

6. 9. 2013

Treba nastaviti započeto otkrivanje povijesne istine

Na području Maclja i okolnih mjesta komunisti su u svibnju i lipnju 1945. ubijali povratnike s Bleiburga na njihovom Križnom putu, prema izjavi svjedoka oko 13-ak tisuća. Pretpostavlja se da se u maceljskoj šumi nalazi oko 130 grobišta, od kojih je samo nekolicina otkrivena. Među ubijenima bila je i skupina od 21 svećenika i redovnika iz različitih zajednica Crkve u Hrvata. Prvi je o svemu javno progovorio kardinal Franjo Kuharić 1991. na sv. misi zadušnici pokraj jame IVd za koju se pretpostavljalo da sadrži kosti pobijenih svećenika i redovnika. Otkopavanje iz 1992. pokazalo je da su ubijeni zajedno sa sedamdesetak hrvatskih časnika i dočasnika. Tom su prilikom inače na području Maclja otkopane 23 jame sa sveukupno 1163 žrtve. Kosti su pokupljene i ležale su u vrećama na tavanu KBC Šalata više od 12 godina, sve do 22. listopada 1995. Tada su zalaganjem preživjelog svjedoka Križnog puta Stjepana Brajdića i fra Drage Brgleza, mjesnog župnika te Udruge Macelj 1945., pokopane u crkvi Muke Isusove u Maclju. Sv. misu zadušnicu i sprovodne obrede vodio je kardinal Josip Bozanić.

Crkva Muke Isusove inače je spomen-crkva na pobijene u Maclju. Ispred nje postavljen je i križni put u bronci, rad akademskog kipara Ante Jurkića. Ove godine spomen-područje obogaćeno je novim sadržajem. Otvorena je spomen-soba s prikazom što se dogodilo u Maclju i s predmetima koji su ostali iza ubijenih. Bilo je to 2. lipnja na kraju sv. mise zadušnice koju je predvodio biskup Valentin Pozaić. Tijekom izgradnje poznati hrvatski svjetski slikar Charles Billich bio je zamoljen da dopusti reprodukciju svoje slike Križni put. Međutim, kao pravi domoljub, umjesto toga on je naslikao i poklonio za spomen-sobu novu sliku Križni put, te slike Krvavi most i Očaj.

Hercegovačka franjevačka provincija u Maclju je izgubila svoja tri člana: fra Metoda Puljića, fra Darinka Mikulića i fra Julijana Petrovića. Stoga nije čudno da je novčano pomogla izgradnju spomen-sobe. Dar je uručen preko fra Miljenka Stojića, vicepostulatora postupka mučeništva »Fra Leo Petrović i 65 subraće«.
Spomen-soba i čitav kompleks crkve lijepo je i dobro zamišljen. Hodočasničko je to mjesto za čitav hrvatski puk. Međutim, još je ostalo neuređeno područje samog stratišta Lepa Bukva. Jama u kojoj su bili spomenuti svećenici i redovnici sada je puna vode. Oko nje postavljeno je nekoliko najobičnijih greda, a iznad nje najobičniji drveni križ. Nigdje ne piše o čemu se tu uopće radi. Fra Drago Brglez i Udruga Macelj 1945. već su puno učinili i preko svojih snaga. Sada je red na Crkvi u Hrvata priključiti se naporima glede čuvanja uspomene na naše pobijene. Između ostaloga trebalo bi što prije urediti stratište Lepa Bukva, ne samo zbog toga što su određeni politički moćnici zbog blizine odmorišta na auto-cesti već tu mislili urediti motel i »rekreativne« sadržaje, već i zbog toga što je Lepa Bukva kao stratište ustvari simbol neuništivosti domoljublja i kršćanske vjere. Komunisti su htjeli zatrti i jedno i drugo, ali nisu uspjeli! Iste snage još ne odustaju. Hrvatske šume dale su Maceljsku šumu u koncesiju pa se prilikom njezina iskorištavanja uklanjaju oznake jama s pobijenima, a same jame uništavaju i zatrpavaju teškim strojevima.
Trebalo bi, dakle, nastaviti započeto te zaustaviti prikrivanje povijesne istine. U ime države na to je poglavito pozvan Predrag Matić Fred, prvi čovjek Ministarstva branitelja kojemu je nedavno pripojen Ured za žrtve komunističkih zločina. Hoće li se odazvati? Isto tako do sada pronađeno u jamama, masovnim grobnicama, trebalo bi pridružiti onome što posjeduje župa Đurmanec i udruga Macelj 1945. tako da se izloži u spomen-sobi i bude trajni spomen na naše pobijene.(g.j.)

***

U spomen žrtvama MACELJ 1945.

http://www.hkv.hr/reportae/lj-krinjar/20473-predstavljena-monografija-d-borovcaka-u-spomen-zrtvama-macelj-1945.html

mr.sc. Ljubomir Škrinjar

Kako objasniti jedan čudan fenomen naše Partije koja do danas zabranjuje spomen na jednu od svojih najvećih i najblistavijih tekovina, "8. ofenzivu na Maclju 1945.", u kojoj je dotučeno više od 10.000 fašista, odnosno hrvatskih klerofašista nazvanih u trenutnom političkom pojmovniku desničarska rulja. O tom poslijeratnom velezločinu govori monografija D. Borovčaka U spomen žrtvama Macelj 1945. predstavljena sinoć u Zagrebu u dvorani Vijenac Nadbiskupijskog pastoralnog instituta, kao novi poticaj na putu razotkrivanja, suočavanja i prihvaćanja pune istine o zbivanjima tijekom Drugog svjetskog rata, u cilju nasušne potrebe nacionalnog pomirenja i konačnoga okretanja budućnosti.

 U nastavku donosimo kratak sažetak ove korisne i jako lijepe, ali, nažalost, i tužne monografije.

Titovo lovište


Najveća spomen-grobnica u Hrvatskoj nalazi se pokraj crkve Muke Isusove u Maclju (str. 226)

Danas je mnogima u Hrvatskoj nepoznat pojam maceljske žrtve. O tome se šuti. O tome nećete čitati u novinama, kao ni o ovoj Maceljskoj monografiji. Barem ne još dosta dugo. U šumama na Maceljskoj gori, u blizini autoceste Krapina–Maribor, nakon završetka Drugog svjetskog rata su Titovi borci na okrutan način pobili više od deset tisuća zarobljenih hrvatskih vojnika i civila, žena i djece. Maceljska šuma je nakon toga proglašena Titovim lovištem. U vrijeme komunizma od 1945-1990. ovamo se nije smjelo pristupiti, a ni o njima govoriti.

Maceljska monografija dokument je sjećanja na sve žrtve križnih puteva i trajna uspomena na maceljske žrtve, ali i podsjetnik mlađem naraštaju zdravog uma na komunistički zastrašujući partijski i obavještajni aparat te na njihovu djecu, unuke i ostale sljedbenike lažnih antifašista koji još i danas govore "da je Tito najbolje što smo imali", a Dušan Ljuština na Danima satire u Kerempuhu u Zagrebu ove godine namjerava uprizoriti vađenje kosti iz groba Franje Tuđmana (i hrvatskih branitelja). Sotonska mržnja lažnih antifašista na sve što je hrvatsko i katoličko.

Župnik Matija pl. Žigrović preteča maceljskih žrtava

"Plemeniti Matija Žigrović rođen je 8. veljače 1886. u Kalinju, Sv. Ivan Zelina. Za svećenika ga je zaredio nadbiskup Antun Bauer 24. ožujka 1912. Za vrijeme Prvog svjetskog rata četiri je godine bio na ratištu kao vojni svećenik. Posljednjih desetak godina života bio je župnik u Gornjem Jesenju. Partizani su ga odveli iz župnog stana 17. srpnja 1943. Tijelo mu je pronađeno 29. srpnja i pokopan je u franjevačku grobnicu na groblju u Krapini.

Župnika pl. Matiju Žigrovića, treba pamtiti kao prvu svećeničku žrtvu boljševizma u Hrvatskom zagorju. Na žalost, tada Hrvatsko zagorje nije bilo pošteđeno zlodjela seoskih probisvijeta, ništarija, razbijača i ubojica, koji su opsjednuti boljševičkom ideologijom svoje zločine prozvali herojstvom, partizanskim oslobođenjem i antifašizmom. Kako bi opravdali krvava zlodjela, najlakše je bilo žrtve kasnije prozvati fašistima, ustašama i neprijateljima naroda.

Ipak su ostali neki zapisi i svjedočanstva iz tog vremena, a neka su se pojavila poslije 1990. kada je dokinut izravni totalitarizam. Prije svega treba spomenuti da se izvorni zapis iz tih tegobnih vremena nalazi u kronici Franjevačkog samostana u Krapini.

Posmrtni ostatak svećenika Žigrovića zapravo je iznakaženo tijelo na kojem ništa nije ostalo čitavo. Svjedoci tog umorstva sjećaju se da su svećenika vezana vukli konji u trku, da su mu mučitelji odsjekli spolni organ i prebili mu svaku kost na tijelu. Umorstvo očito nije imalo za cilj uklanjanje eventualnog opasnog protivnika već iskaljivanje paklenske mržnje prema čovjeku i svećeniku Matiji Žigroviću - što otkriva svu duhovnu pustoš i ideološku zavedenost počinitelja, piše Glas Koncila.

Pokojni župnik Antun Pen, koji je poslije župnika Matije Žigrovića godinama bio župnik u Gornjem Jesenju, ovako je opisao njegovo mučeništvo: Pokojnog župnika Žigrovića odveli su partizani, čemu su najviše kumovali neki domaći ljudi, odnosno partizani iz Jesenja i odveli su ga prema Golubovcu. Silno su ga mučili i zlostavljali. Vezali su ga konju za rep i vukli. Rezali su mu kožu i gulili te solili. Tada su ga ubili. Nikakvom politikom se nije bavio i nije dao nikakav povod za ovakvo strašno ubojstvo, nego je pravi razlog bio taj što je Žigrović imao veliki ugled i utjecaj u narodu. Osim što je bio idejni protivnik boljševizma i češće je znao protiv toga govoriti u crkvi, drugo ništa nije činio."

Križni put

"Nakon završetka Drugog svjetskog rata zarobljeni hrvatski vojnici i civili prolazili su Križni put od Dravograda i Teznog preko Maribora prema Hrvatskoj do Maclja. Zarobljenici koji su izbjegli smrt u Teznom, prisilno su nastavili pješačiti do gubilišta u Maclju. Na sjeveru Hrvatske poznata su stratišta Macelj, Mirkovec, okolica Zagorskih Sela, Veliko Trgovišće, Ključ Brdovečki, Gračani, obronci Medvednice ... Drugi odvojak križnog puta vodio je preko Ptuja prema Varaždinu. Poznata su stratišta Dravska šuma, Lug kod Bjelovara, Virovitica ... i tako sve do Srbije, Bosne i Hercegovine i Makedonije."

*Tezno se smatra najvećim stratištem Hrvata u Sloveniji. Na mjesnom groblju Dobrava jasno je vidljiv podatak o 15 do 20 tisuća ubijenih razvojačenih hrvatskih vojnika i civila. S obzirom na cijelu dužinu rova od 3,5 kilometra, moguće je čak da je broj žrtava veći i od 40 tisuća. Naime, 1999. godine pri izgradnji autoceste samo u dužini od 70 metara pronađeni su i izvađeni posmrtni ostaci 1.179 žrtava.

Zahvaljujući dragovoljnoj izjavi svjedoka zločina, pripadnika OZNA-e Mladena Šafranka iz Krapine, i zapisima preživjelog sudionika križnog puta u Krapini Frana Živičnjaka, u Maceljskim šumama locirana su stratišta - jame na lokalitetu Lepa Bukva i Ilovec.

Zagrebački nadbiskup i kardinal Franjo Kuharić prvi puta je služio svetu misu na lokalitetu Lepa Bukva 9. lipnja 1991. za sve maceljske žrtve i sve žrtve Križnoga puta.

Godine 1991. pri Saboru Republike Hrvatske je utemeljena saborska Komisija za istraživanje žrtava Drugog svjetskog rata i poraća. Ova komisija je 1992. otvorila u maceljskoj šumi 23 jame iz kojih je ekshumirano 1163 žrtava zločina.

Više od 130 jama još uvijek nije istraženo.

*Povratkom komunističkog režima na vlast 2000., u Hrvatskom saboru donesen je, na prijedlog tadašnjeg zastupnika SDP-a Nenada Stazića (današnji potpredsjednik Hrvatskog sabora) i Liberala, Zakon o ukidanju saborske Komisije za ispitivanje žrtava rata i poraća. A potom je vlada premijera Milanovića Ured za pronalaženje, obilježavanje i održavanje grobova žrtava komunističkog režima nakon Drugog svjetskog rata pripojila Ministarstvu branitelja (Fredu Matiću), što u biti znači zaustavljanje ozbiljnijeg institucionalnog istraživanja.

*Za neokomuniste Republika Hrvatska postoji tek od 2. veljače 2000. godine. Temelj takvom zaključku je današnja mrežna stranica Hrvatskog sabora i rubrika Arhiva saziva Hrvatskog sabora koja ne bilježi 1., 2. i 3. saziv Sabora Republike Hrvatske (od 30. svibnja 1990. do 1999.).

Zašto strah od istine?

"U jednoj su iskopanoj jami pronađena i dva kostura koja su pripadala djeci u dobi od 7 i 15 godina, bila su vezana žicom (vjerojatno su bili braća). To je dokaz da su te nevine ljude bez ikakve krivice i suđenja, kao i malu nedužnu djecu, hotimice pobili, kako bi se na taj način tome zločinu zauvijek zametnuo svaki trag."

Svjedok Mladen Šafranko (partizanskog imena Marijan): "... svećenike je metkom u potiljak ubio komandant vojne OZNA-e u Krapini, Stjepan Hršak, domaći čovjek, po zanimanju krojač, a po činu partizanski poručnik, rođen u Petrovskom kod Krapine 13. prosinca 1919., od oca Franje i majke Julijane."

"Kada su došli do jame, prvo je ubio najstarijega među njima, dr. Josipa Gunčevića, koji je inače bio ravnatelj i vjeroučitelj Gimnazije u Slavonskom Brodu, star 50 godina, vrlo cijenjen među pučanstvom i učenicima kao uzoran svećenik i ravnatelj. Nakon njega počeo je po redu ubijati ostale pucajući im također u glavu."

Ostaci svećenika, franjevaca i bogoslova izvađenih iz jame IV.D u Lepoj Bukvi

"Ukrcali su ih zajedno s pratiocima među kojima je bio Mladen Šafranko. On je imao zadatak da ih tijekom vožnje pojedinačno veže žicom koju je, po njegovu kazivanju, imao u kamionu već izrezanu i pripremljenu. Na moj upit zašto ih je vezao pojedinačno, odgovorio je da ih je na taj način kod jame lakše pojedinačno ubijati."

"Po pričanju Šafranka, u kamionu su franjevcima skinuli habite, a kasnije su partizanska djeca iz Đurmanca nosila od njih sašivene kaputiće. Osim toga kamiona, još je jedan kamion sa 60 utovarenih hrvatskih časnika istodobno krenuo put Lepe Bukve. Istovarili su ih kod stare lugarske kuće Freudenreich u Lepoj Bukvi, a tamo ih je čekao komandant vojne OZNA-e Stjepan Hršak. Njega je u Lepu Bukvu motorom Zindapp dovezao vojni isljednik u Krapini Ivan Đurkin, koji se također priključio koloni."

"Hrvatske časnike koji su po dvojica bili vezani, ubijali su njihovi pratioci šumarskim sjekiricama udarcima po sljepoočnicama, tako da su odmah mrtvi padali u jamu. U toj jami ubijen je i moj školski kolega Stjepan Barušić, kojega je u Krapini preslušavao Ivica Fizir."

"Mladen Šafranko također nam je pričao o dobrovoljcima za pratnju i ubijanje zarobljenika kojih je bilo oko 60. Dobrovoljce su odabrali komandanti vojne i civilne OZNA-e Stjepan Hršak i Lepold Horvat".

"U Maclju je najveće skupno stratište svećenstva u Republici Hrvatskoj. Stradali su svećenici i duhovni pripravnici iz 4 biskupije: Vrhbosanske, Đakovačke, Zagrebačke i Krčke, te iz dvije franjevačke provincije - Bosne Srebrne i Hercegovačke. To je u stvari zemljopisni prikaz egzodusa i stradanja naroda s prostora gdje su živjeli Hrvati."

"Putem prema jami ti su mučenici odbacivali krunice, medaljice i komadiće kordi da bi na taj način označili svoj posljednji put prije smaknuća ... Danas se kao relikvije pobijene braće čuvaju u franjevačkom samostanu u Krapini."

Svećenici Zagrebačke nadbiskupije, rođeni i/ili ubijeni u Hrvatskom zagorju.

"Evo što je Šafranko ispričao 16. svibnja 1994.: Kao što sam već opisivao, prve skupine zarobljenika pridošle iz pravca Maribora strijeljali su odmah u Đurmancu. No, kako je to bilo blizu naselja, upućivali su ih dalje u Krapinu na sabiralište oko Pučke škole i na staro sajmište gdje je danas autobusni kolodvor, te dalje u sabirne logore u Mirkovec i Oroslavlje. Tada su organizirali skupine seljaka koji su kopali jame u podnožju Ilovca, na njegovu vrhu i kod Lepe Bukve."

Na prvom katu Pučke škole u Krapini bilo je sjedište vojne OZNA-e, a u podrumu istražni zatvor. "Sve zarobljenike iz podruma škole saslušavali su domaći isljednici OZNA-e. Strašno su ih tukli, a najkrvoločniji među njima bili su: Josip Frankol, rođen u Podgori kraj Žutnice kod Krapine (nosio je crnu odoru i čizme), Ivan Đurkin iz Sv. Križa Začretja, Branko Löw iz Krapine, ... Valent Katalenić ... Najstrašniji isljednik bio je sam komandant Stjepan Hršak."

"Zbog velikog broja nadolazećih zarobljenika, nisu svi mogli biti stacionirani u Krapini. Stoga su u dogovoru i zajedničkoj organizaciji komandanata vojne i civilne OZNA-e, Stjepana Hršaka i Lepolda Horvata zvanog Leo, formirana tri sabirna logora u Mirkovcu kraj Sv. Križa Začretja i veliki logor, također ograđen žicom, u Oroslavlju. ... Zloglasni krvoločni komandant tih logora bio je domaći čovjek, sada pokojni Milan Kunštek, rođen u Petrovskom kraj Krapine. Njega je zamjenjivao komesar, partizanski potporučnik Petar Bezjak, zvan Perica, rođen u Kumrovcu, koji je nakon rata dugo godina radio kao isljednik u Udbi na Savskoj cesti u Zagrebu. Umro je 1966. godine. Zarobljenike je često obilazio okrutni partizanski oficir Dragutin Rafaj iz Zaboka. On je kasnije sa svojim kolegom Živkom Vujčićem u Jazovki ubijao hrvatske teško ranjene vojnike i civile metkom u potiljak."

"Ispričao nam je Šafranko kako su u Maceljskoj šumi pobijeni naši radnici i njihova djeca, njih oko 650, koji su se nakon rata vraćali s rada u Francuskoj, te kako su im u Krapini prije smaknuća opljačkali sve što su nosili sa sobom. ... U toj pljački bili su angažirani po zlu poznati podmukli cinkaroši u Krapini, Zvonko Bešenski i njegov očuh Slavko Mužar, zvan Gulijuš, oba iz Slatine kod Krapine. Očuh Slavko bio je i 'stručnjak' za vezanje žicom osuđenih mučenika na pilani u Đurmancu prije njihova odvođenja na strijeljanje u Maceljsku šumu... Zvonko Bešenski i njegov očuh Slavko bavili su se u svibnju i lipnju 1945. u Krapini i lažnim prijavljivanjem ljudi OZNA-i. Mnogi su na osnovi tih njihovih prijava kasnije pogubljeni na prostorima Maceljske šume."

"Kada se jedna skupina hrvatskih domobrana polovicom svibnja 1945. godine vraćala iz Slovenije svojim kućama u Slavoniju i došla do Velikog Trgovišća, domaći su partizani tražili da ih pobije skupina crnogorskih partizanki koje su tamo boravile. One su ih sve postrijeljale i mrtve pobacale u krater. Tada su partizani naredili seljacima da dovezu živo vapno i da ih posipaju. Nakon toga su jamu zatrpali. Kasnije je na tome mjestu bio vrt za djelatnike željezničke postaje, a najzad su nad tim mučeničkim kostima podigli stambenu zgradu. To znaju svi stariji ljudi u Velikom Trgovišću i okolici. Po pričanju pučanstva, tamo je pobijeno između 150 i 180 domobrana, a o tome sam pismeno izvijestio Saborsku komisiju za istraživanje ratnih i poratnih žrtava ..."

wem)  Taj krvolotni komandant Stjepan Hr¥ak danas bezbrifno Zivi s viso-
kom mirovinom i naoruzan tim istim ,,trofejnim pistoljem Walter 7,65
mm* kojim je poubijao 20 sveéenika i franjevaca, u vili u elitnom dijelu
Tugkanca u Zagrebu, koju je dobio kao nagradu za ,,zasluge za narod*.
# Hrvatske ¢asnike, koji su po dvojica bili vezani, ubijali su njihovi





Protiv Stjepana Hršaka podnesena je kaznena prijava br. 1498/05 KR I DO 21. prosinca 2005. Prijavu je podnijela prva nevladina internetska udruga hrvatskih građana i dijaspore NGO ISTINA iz Zagreba, prvenstveno zbog poratnog zločina počinjenog u lipnju 1945. godine u Maceljskoj šumi.

"Dana 25. svibnja 2009. pripadnici Hrvatskog domoljubnog pokreta organizirali su prosvjed na Tuškancu 61 u Zagrebu, ispred vile bivšeg partizanskog komandanta Stjepana Hršaka, zbog ubojstava svećenika i bogoslova 1945. u Maceljskoj šumi.

Tadašnji predsjednik Stjepan Mesić posjetio je 17. srpnja 2009. Stjepana Hršaka, člana Saveza antifašističkih boraca i antifašista Republike Hrvatske (SABA RH), kako bi se iz prve ruke informirao o skupu koji su pred njegovom kućom u Zagrebu u svibnju organizirali članovi Hrvatskog domoljubnog pokreta, izvijestio je Ured predsjednika. Tada je Stjepan Hršak izvijestio predsjednika Mesića o prosvjednome skupu ispred svoje kuće, i pošto je dobio potporu SABA RH te mnogih građana, najavio je da će svoja prava i zaštitu potražiti na sudu ako i dalje bude izložen klevetama i prijetnjama."

"Cijeli pravosudni i vladajući sustav organizirano je štitio partizanske ratne zločince i poslijeratne udbaške zločince, tako je i danas. Posjeta tadašnjeg predsjednika Stjepana Mesića Stjepanu Hršaku to potvrđuje i bila je jasna poruka da će se istraga obustaviti. Konačno, na savjest urednicima i izvjestiteljima svih hrvatskih medija prepuštamo da istraže zašto u 20 godina slobode nitko nikada u Republici Hrvatskoj nije osuđen ni za jedan komunistički zločin, čak ni moralno."

Titova lovačka rezidencija u šumarskoj kući bivšeg vlasnika Alfreda Freudenreicha na Maceljskoj gori. Vlasnik šume Freudenreich također je ubijen u jednoj od jama u Maceljskoj šumi. Titova lovačka rezidencija bila je čuvana u vrijeme komunizma. Prilikom iskapanja 1992. u bunaru u kuhinji pronađene su ljudske kosti. Iz nepoznatih razloga državna je komisija krajem 1992. naglo prekinula istraživanja, koja se kasnije nikada nisu nastavila.

Crne vreće s ostacima 1163 žrtava ležale su u Zavodu za patologiju u Zagrebu više od 12 godina.

Zahvaljujući maru i zalaganju članova Udruge Macelj 1945., a posebno fra Drage Brgleza, tadašnjeg župnika u Đurmancu i pokojnog predsjednika Udruge Macelj 1945. Stjepana Brajdića, preživjelog sudionika križnog puta 1945. i osuđenika na smrt, nakon 12 godina zaborava započela je u proljeće 6. svibnja 2005. godine izgradnja spomen-grobnice i spomen-crkve Muke Isusove na spomen žrtvama Križnog puta.

Svečani ukop maceljskih žrtava

Najveća grobnica u Republici Hrvatskoj

22. listopada 2005. dogodio se Maclju najveći ukop u povijesti, ne samo u hrvatskom narodu, nego i u svjetskim razmjerima. Naime, do sada nije zabilježen prizor ukopa posmrtnih ostataka 1163 osoba (spremljenih u 398 limenih lijesova) na istome mjestu, istoga dana i u isto vrijeme. Nad grobnicom je postavljen veliki spomen-križ.

Svi javni mediji u Hrvatskoj namjerno su prešutjeli i posve ignorirali ovaj maceljski svečani pokop poslijeratnih hrvatskih žrtava komunizma. Jer maceljske jame su stvarne, a ne lažne šaranove jame.

Obavijest i pozivnica za ovu tužnu svečanost poslane su u sve župne urede, sve javne medije i sve institucije u Republici Hrvatskoj.

Organizatori svečanog ukopa pod pokroviteljstvom Vlade Republike Hrvatske, koju je u Maclju predstavljala potpredsjednica gospođa Jadranka Kosor, bili su Župa sv. Jurja iz Đurmanca, Udruga ratnih veterana Hrvatski domobran, Hrvatsko društvo političkih zatvorenika i Časnički klub 242. Došli su i članovi Hrvatskog sabora te predstavnici Hrvatske vojske. Predvodnik ovog svečanog ukopa bio je kardinal Josip Bozanić, nadbiskup zagrebački.

NA POKOPU 1163 MACELJSKE ZRTVE

Na pokopu Zrtava komunistickih zlocina i svecenickih muenika, zagrebacki nadbiskup kardinal
Josip Bozanic u svojoj je propovijedi izmedu ostaloga rekao:

rtve pokopati nije niposto samo &in dobre volje il stvar civilizacijskog imperativa, naprotiv, za
as krséane ova gesta ima duboko znacenje koje ponajprije proizlazi iz temeljnoga stava da je
svaki covjek dijete Bozje... Pokapanje mrtvih je za kiscane dielo milosrda. Takvo dielo milosrda
Zelimo danas izvisiti za nasu pokojnu bracu, za zrtve o kojima se do devedesetih godina gotovo nista
nije smielo znati, a njihove kosti do danasnjeg dana nisu nasle mir.

()

Ovdje, u Maceljskoj Sumi, u vrijeme Titova rezima izvrsen je pokolj brojnih hrvatskih vojnika i civi-
la, medu kojima bijase svecenika i bogoslova, a za Gije zrtve do danas nitko nije odgovarao. Sve se to
dogodilo uime ideologije koja je unaprijed planirala krvavi obracun s neistomisljenicima i koja je stvara-
juci svoju viziju raja na zemiji ovima ovdje priredila pakao. I ne samo njima! Godine 1945. ideolozi
komunizma u nasoj su zemlji nametnuli sustav koji je nagovijestao svekoliki razvoj i napredak, a zapra-
o je duboko u svojoj biti prezirao Covjeka.

()

Bozja rijec o covjekovoj velicini i dostojanstvu, i trag razome modi zla uinjenog ljudskom rukom
danas se u Maclju susrecu dok ukapamo posmrine ostatke nase brace koja su bila ponizena, njihovo do-
stojanstvo pogazeno, zivot na okrutan nacin oduzet, a spomen na njih trebao biti prepusten zaboravu i
nistavilu. Njihov je glas utihnuo prije 60 godina, Sutnja o njima bila je nametnuta i prisilno provodena,
ali doslo je vrijeme da istina izide na vidjelo i da ovi nasi stradalnici pronadu svoj mir i spokoj.

(2

Voljeli bismo konano hrabro i iskreno zatvoriti tu stranicu poyijesti, bez mrinje i Zelje za bilo
kakvom osvetom, imenujuci pravim imenom sve ono sto se dogadalo. Cini se pak da istina i danas nailazi
na veliki otpor o éemu svjedoci sustavno velicanje ideologa i nositelja zla poraca, kao i zatiranje osnov-
nih ljudskih sloboda i tolike nepravde koje su obiljezile komunisticku viadavinu u nasoj domovini
Naime, za razliku od drugih naroda kojima su 1945. godine vracene sloboda i demokracija, uvodenje
marksistickog totalitamog sustava za nas je znacilo novi pocetak zatvora i ubijanja nevinih ljud.

U Maclju se na godišnjim komemorativnim misama sve do 14. svibnja 2015. godine nikada nije pojavio nijedan predsjednik RH, nijedan predsjednik Vlade RH, nijedan predsjednik Sabora RH, iako je to njihova dužnost uime istine o komunističkim zločinima.

Na žalost, tim je postupcima vlast u Hrvatskoj drsko ignorirala europsku Rezoluciju 1481/2006 o međunarodnoj osudi zločina totalitarnih komunističkih režima, koju je Parlamentarna skupština Vijeća Europe usvojila 25. siječnja 2006. godine, kao i prihvaćenu Deklaraciju o osudi zločina počinjenih tijekom totalitarnog komunističkog poretka u Hrvatskoj od 1945. do 1990. godine, donijetu na sjednici Hrvatskog sabora 30. lipnja 2006.

Pozitivnu promjenu u tom smislu predstavlja nedavni posjet predsjednice Republike Kolinde Grabar-Kitarović, kada je sama u posebnom pijetetu posjetila spomen obilježja na Bleiburškom polju, u Macelju i u Teznom.

Predstavljanje monografije u Zagrebu
Od željeznička stanica Đurmanec, gdje su početkom lipnja 1945. zarobljeni civili i razvojačeni vojnici iskrcavani i tjerani na svoj posljednji marš smrti u Maceljsku goru, prema mjestima pogubljenja. Taj put vodi pored župne crkve sv. Jurja, prema mjesnom groblju gdje je 1945. bio logor i potom u smjeru Donjeg Maclja, prema stratištima u Smiljanovoj grabi i Lepoj bukvi. Tu je  i grobnica žrtava pored crkve Muke Isusove dovršene i blagoslovljene 2007. godine na spomen svim maceljskim žrtvama. Macelj je najveće stratište hrvatskog svećenstva i civila u današnjoj Republici Hrvatskoj. Iskopane lubanje s prostrijeljenim ili razbijenim potiljkom, udovi žrtava vezani žicom i ostaci osobnih stvari žrtava, dokaz su teških komunističkih zlodjela u maceljskoj "Gori zločina". Popis svećenika na grobnici u Macelju nedvojbeno ukazuje na opseg tragedije egzodusa hrvatskog naroda, od Hercegovine, srednje Bosne, Srijema, Slavonije, Primorja, sve do Marije Bistrice. Macelj je najveće stratište u Republici Hrvatskoj po do sada 1.163 dokazanih i dostojno pokopanih hrvatskih žrtava komunizma. Macelj je ujedno i najveće stratište katoličkog svećenstva u Republici Hrvatskoj. Okruženje oko jame IVd u Lepoj bukvi doslovno je sveto tlo, natopljeno mučeničkom krvlju, jer su tu okrutno poubijani ukupno 21 svećenik, franjevac i bogoslov te gurnuti u zajedničku jamu. Učinio je to poznati partizanski krvnik u noći 4./5. lipnja 1945

Pozivnica za predstavljanje monografije poslana je:

Predsjednici RH, Predsjedniku Vlade RH, svim ministrima u Vladi RH, Predsjedniku Sabora RH, svim zastupnicima u Hrvatskom saboru, svim biskupina u RH, svim biskupima u BiH, Apostolski nuncij u RH, svim veleposlanicima zemalja EU i velepeleposlanicima: SAD, Rusije, Kanade, Australije, Švicarske, Norveške, Izraela, Židovskoj općini u RH, svim predsjendicima političkih stranaka, svim županima u RH, Gradonačelnicima većih gradova: Zagreba, Splita, Rijeke, Dubrovnika, Osijeka, Slavonskog Broda, Bjelovara, Varaždina. Svim GLAVNIM UREDNICIMA SVIH NAJVAŽNIJIH MEDIJA U RH

Predstavljanju je nazočio samo izaslanik Predsjednice Republike Hrvatske Kolinde Grabar-Kitarović, prof. dr. Andrija Hebrang.

Zvonimir Atletić (u sredini), svjetski poznat fotograf ukrasio je s nekoliko umjetničkih fotografija monografiju Damira Borovčaka (desno).

Akademik Hrvoje Kačić

mons. Valentin Pozaić, zagrebački pomoćni biskup

fra. Drago Brglez, najzaslužniji za izgradnju spomen-grobnice i spomen-crkve u Maclju.

prim. dr. Stjepan Bačić,  prof. dr. Mate Ljubičić, prof. dr. Andrija Hebrang i dipl. inž. Damir Borovčak

dr. sc. Osor Barišić, urednik portala HKV, uz urednika Radio Marije jedini (!) predstavnik "sedme sile" prisutan na predstavljanju monografije.

Monografiju su predstavili članovi Udruge Macelj 1945.: dipl. inž. Ivan Jaklin - glasnogovornik, prim. dr. Stjepan Bačić - predsjednik Udruge Macelj 1945., dipl. inž. Damir Borovčak - urednik monografije, fra Drago Brglez - graditelj svetišta Macelj, prof. Mihovil Bogoslav Matković i dipl. inž. Alfred Obranić - dopredsjednik Udruge Macelj 1945.

U drugom redu – članovi Kluba 242, svjedoci vremena - preživjeli bivši domobranski pitomci: u sredini Zlatko Kovačević i desno Stanislav Markulin

Ante Beljo

Glavni urednik Radio Marije: Stjepan Fridl

S lijeva na desno: Tomislav Beram (Sydney, Australija), prof. dr. Andrija Hebrang, Daiana Glasnova (bugarska novinarka), članovi Kluba 242, svjedoci vremena: preživjeli bivši domobranski pitomci Vladimir Pirnat i Stanislav Sremčević (između je gospođa koja je snaha od g. Sremčevića)

Tomislav Beram, povjerenik Udruge Macelj 1945. za Australiju i član Središnjeg odbora Udruge Macelj 1945.

dr. sc. Stjepan Razum

U Lepoj bukvi ubijeni su svećenici u noći između 4. i 5. lipnja 1945.

***
Krapina

6. 6. 2015
U petak 5. lipnja 2015. godine, u 19 sati, u Maloj dvorani Pučkog otvorenog učilišta u Krapini, održana je promocija monografije u spomen žrtvama "Macelj 1945." povodom 70. obljetnice komunističkih zločina"

Monografiju su predstavili članovi Udruge Macelj 1945.: dipl. ing. Ivan Jaklin, glasnogovornik, dipl. ing. Damir Borovčak, urednik monografije, prof. Mihovil Bogoslav Matković, predsjednik NO, fra Drago Brglez, graditelj svetišta Macelj, prim. dr. Stjepan Bačić, predsjednik Udruge Macelj 1945.

U nedjelju 7. lipnja 2015. godine, kod crkve Muke Isusove u 16.00 sati će se održati molitva Križnog puta, a u 17.00 sv. misa koju predvodi mons. dr. Mile Bogović, gospičko-senjski biskup. Besplatni autobus za Macelj kreće u 15.00 od Pekoma u Krapini. Pozivaju se svi građani.

***

Andrija Hebrang: Najveći grijeh naše generacije je da još nismo u cijelosti otkrili istinu o zločinima komunizma

4. 6. 2015

Sinoć je u dvorani Vijenac na Kaptolu predstavljena monografija Macelj 1945. U svojstvu službenog izaslanika predsjednice Republike Hrvatske Kolinde Grabar – Kitarović, prof. dr. Andrija Hebrang je rekao: “Hrvatski narod treba pomirenje, ali bez istine to pomirenje nije moguće ostvariti. Hebrang je također rekao kako je najveći grijeh naše generacije što još nismo razotkrili sve zločine komunizma. Izaslanik predsjednice Republike Hrvatske dodao je kako u Hrvatskoj ima više od 940 stratišta u kojima leže neotkrivene žrtve partizana i komunizma. Macelj je po točno utvrđenom broju od 1163 ekshumirane žrtve do sada najveće stratište Titovih partizana i komunističkog režima u Republici Hrvatskoj. U Maceljskim šumama stradalo je oko 13 tisuća žrtava. Više od 130 jama još uvijek nije istraženo. U Macelju se nalaze i ostaci 21 svećenika, franjevaca i bogoslova, ubijenih u noći s 4. na 5. lipnja 1945. godine. U monografiji po prvi put su objavljene individualne slike, s imenima, svih ubijenih svećenika. Vrlo detaljno i s jakim nabojem emocija monografiju je izvrsno predstavio urednik Damir Borovčak. O monografiji također su govorili Ivan Jaklin, prof. Mihovil Bogoslav Matković, fra Drago Brglez, prim. dr. Stjepan Bačić i g. Alfred Obranić.Na predstavljanje monografije iz daleke Australije došao je i član Udruge Macelj 1945., Tomislav Beram, poznati član hrvatske zajednice u Sydneyu. Ova monografija trebala bi postati nezaobilazan udžbenik za hrvatske učenike od sedmog razreda osnovne škole do četvrtog razreda srednje škole.
***
U Rijeci predstavljena monografija U spomen žrtvama Macelj 1945. Povodom 70. obljetnice komunističkih zločina
17. 6. 2015

Rijeka, (IKA) – U Velikoj dvorani Nadbiskupskog ordinarijata u Rijeci u utorak 16. lipnja predstavljena je monografija U spomen žrtvama Macelj 1945. Povodom 70. obljetnice komunističkih zločina. O djelu i temi govori su predsjednik Udruge Macelj 1945. prim. dr. Stjepan Bačić, član Udruge prof. dr. Andrija Hebrang, urednik monografije dipl. ing. Damir Borovčak i s. Veronika Popić. 

Prema riječima urednika monografije, djelo prvi puta objedinjuje žrtvu civila i svećenstva na Maclju, a to čini s desetak autentičnih dokumenata koji svjedoče o zločinima počinjenim na križnim putovima. Ta opsežna monografija na 353 stranica i sa 650 fotografija donosi svjetlo istine u mraku i želju da se istina zaboravi i priguši, poručuje Borovčak. 

 

Prof. dr. Andrija Hebrang djetinjstvo je proživio bez ubijenog oca i djelom bez majke, koja je također proganjana od komunističkog režima. U obraćanju riječkoj javnosti istaknuo je kako je Macelj samo jedna točka križnog puta koji su prolazili hrvatski mučenici nakon drugoga svjetskog rata. "Tragedija tog zločina je u tome da su i danas kosti neotkrivene, jame zatamnjenje, istina zamračena, a sve zbog toga da se ne kaže istina o onima koji su to počinili i onima koji su danas njihovi ideološki sljedbenici. Upravo zbog te laži koja je zatajila 965 grobišta na teritoriju Republike Hrvatske, na kojima se nalaze kosti mučenika komunističkog režima, Hrvatska je danas duboko podijeljena zemlja i tako podijeljena ne može ići naprijed", rekao je Hebrang. 

U nastavku je istaknuo da nema nijedne duboko politički podijeljene zemlje koja je doživjela ekonomski, gospodarski, socijalni i politički uspjeh. Problem današnje Hrvatske je nedostatak naznaka političke ljevice da pokuša otkriti istinu. Istina za Hrvatsku, prema Rezoluciji europskog parlamenta o komunističkim zločinima, je da se zločinci moraju imenovati, komunistički zločin osuditi i bez istine nema pomirbe, poručio je Hebrang. "Sličnu poruku dao je papa Franjo u Sarajevu kada je rekao da nemamo pravo zaboraviti istinu i na njoj se mora graditi mir. Dakle, lustracija svih onih koji su počinili te zločine i onih koji su u njima sudjelovali je osnovni preduvjet za istinu, a istina je jedini preduvjet za pomirbu, a bez pomirbe nema uspješne Hrvatske. Iskreno se nadam da ćemo to uskoro doživjeti."

 

Predavači su istaknuli kako je križni put žrtava krenuo prije 1945. na samom jugu Hrvatske, na mjestu Orsula u noći 19. listopada 1944. o čemu monografija svjedoči tekstovima ali i fotografijama. U šumama na Maceljskoj gori, nakon završetka drugoga svjetskog rata, Titovi borci na okrutan način pobili su više od deset tisuća zarobljenih hrvatskih vojnika, civila, žena i djece. Maceljska šuma je nakon toga proglašena Titovim lovištem, rečeno je na tribini. Ukazano je i na činjenicu kako se u vrijeme komunizma, od 1945. do 1990., tamo nije smjelo pristupiti, kao ni o tome govoriti. Sabor Republike Hrvatske utemeljio je 1991. Komisiju za istraživanje žrtava drugoga svjetskog rata i poraća koja je godinu dana kasnije u maceljskoj šumi otvorila 23 jame iz kojih je ekshumirano 1.163 žrtava zločina. Više od 130 jama još uvijek nije istraženo, upozorili su predavači. Dodali su kako je rad komisije ukinut 2000. godine, da bi aktualna Vlada Ured za pronalaženje, obilježavanje i održavanje grobova žrtava komunističkog režima nakon drugoga svjetskog rata pripojila Ministarstvu branitelja čime je zaustavljeno ozbiljnije istraživanje te teme.

 

Predstavljači monografije istaknuli su kako su svi javni mediji u Hrvatskoj prešutjeli i posve ignorirali svečani pokop maceljskih žrtava 22. listopada 2005., dok se u Maclju na godišnjim komemorativnim misama sve do 14. svibnja ove godine nikada nije pojavio nijedan predsjednik RH, nijedan predsjednik Vlade RH, nijedan predsjednik Sabora RH, iako je to njihova dužnost uime istine o komunističkim zločinima. Stoga su pohvalili nedavni posjet predsjednice Republike Kolinde Grabar-Kitarović, kada je sama u posebnom pijetetu posjetila spomen obilježja na Bleiburškom polju, u Maclju i u Teznom. 

 

Tim povodom o još jednoj žrtvi komunističkog režima, s. Žarki Ivasić, govorila je s. Veronika Popić, milosrdnica, članica Komisije HBK i BK BiH za hrvatski martirologij. Dugi niz godina znanstveno se bavi problematikom drugoga svjetskog rata i poratne represije komunističke vlasti prema Katoličkoj Crkvi, s posebnim osvrtom na represiju vlasti prema ženskim redovničkim zajednicama, Družbi sestara milosrdnica sv. Vinka Paulskog - kao oglednim primjerom. Na poseban je način obrađivala okolnosti i tijek suđenja i mučeničke smrti sestre Žarke Ivasić, strijeljane u Gospiću u svibnju 1946., nakon suđenja na kojemu je na osnovu lažnih optužbi bila najprije osuđena na vješanje, a zatim na strijeljanje. S. Žarka radila je u gospićkoj bolnici, skrbila za ranjene partizane kada su ustaše napale bolnicu za što su ju optužili da je sudjelovala u napadu. Nikada nije priznala da je ikoga ubila, niti sudjelovala u zločinu, nego je radila ono na što je pozvana - bila sestra milosrdnica koja se brinula o ranjenim ljudima, poručila je Popić. 

Događaj koji je organiziralo Akademsko katoličko društvo Jeronim moderirala je Helena Anušić, a u glazbenom dijelu nastupile su Daniela Zgrablić i Tina Galant.

Otvorenje spomen-sobe Maceljskih žrtava

Macelj, 2. lipnja 2013  Danas otvaramo spomen sobu Maceljskih žrtava, pa je potrebno reči neke činjenice:

Nadbiskup zagrebački Alojzije Stepinac donosi Odluku o osnivanju župe Đurmanec 18. studenog 1945. u kojoj je naglašeno da joj pripadaju Donji i Gornji Macelj. To znači da je znao što se u Maclju dogodilo. No njega su uhapsili komunisti i potom znamo što se s njime dogodilo.

Tek poslije njegove smrti Župa Đurmanec je ipak realizirana i to 1963. godine dopisom kardinala Šepera kojim se potvrđuje odluka Stepinca.

Puno kasnije, 9. lipnja 1991. bl. pok. kardinal Franjo Kuharić služio je po prvi puta sv. misu na stratištu Lepa bukva. Njegova je propovijed poziva na opraštanje, ali i poziva da se Maceljske žrtve u hrvatskom narodu nikada ne smiju zaboraviti.

Pa ipak zaborav se pokušao ostvariti u slobodnoj Hrvatskoj:

Godine 1992. Državna komisija za istraživanje žrtava komunizma započela je ekshumacije u Macelju, ali ih je isto tako iz nepoznatih razloga nakon tri mjeseca nenadano prekinula.

Iskopani su zemni ostaci 1.163 žrtve, među njima i 21 svećenik, franjevac i bogoslov. Popis ukazuje na stradavanje svećenika iz 4 biskupije i franjevaca iz 2 provincije te svjedoči opseg tragedije egzodusa hrvatskog naroda, od Hercegovine, srednje Bosne, Srijema, Slavonije, Primorja, sve do Marije Bistrice.

Zemni ostaci žrtava ostavljeni su sramotno na tavanu patološkog odjela Medicinskog fakulteta u Zagrebu. Tako su Maceljske žrtve njih 1.163 ležali zaboravljeni više od 12 godina. To je sramota sviju koji su za to znali i koji su mogli, a nisu poduzimali ništa, da se žrtve dostojno pokopaju.

Članovi Udruge Macelj 1945. ipak su učinili ono što je ljudski, kršćanski i domoljubno. Nakon 12 godina izborili su se za dostojanstvo bezočno ubijenih i na tavanu zaboravljenih žrtava. Započeli su aktivnosti pripreme ukopa i trajnog spomen-sjećanja na Maceljske žrtve.

Dana 6. lipnja 2004. biskup Vlado Košić blagoslovio je kamen temeljac za buduće spomen područje. Dana 5. lipnja 2005. zagrebački nadbiskup kardinal Josip Bozanić služio je sv. misu povodom završetka izgradnje grobnice. Zatim je 22. lipnja 2005. kardinal Josip Bozanić predvodio sa biskupom varaždinskim bl. pok. Markom Culejom pokop posmrtnih ostataka 1.163 maceljske žrtve. Ovaj pokop kriminalno su prešutjeli svi mediji u RH, a posebice HRT koji je sa 22 minute u večernjem Dnevniku toga dana častio dva krepana labuda u Baranji kao opasnost od ptičje gripe, a sa 1 minutom spomenut je pokop 1.163 ljudi nakon 60 godina od komunističkog masakra na Macelju.

Za pokop kao i sve kasnije aktivnosti posebno se mora zahvaliti dvojici članova Udruge Macelj 1945. i to:

Prvom i sadašnjem predsjedniku Udruge Macelj 1945., 86-godišnjaku, preživjelom sudioniku križnog puta 1945., osuđeniku na smrt u jesen 1945. po komunističkim strahovlastima, gosp. Stjepanu Brajdiću, koji je cijelo vrijeme okupljao članove Udruge i poticao sve pojedince i institucije, sve do ovih dana kada se opremala soba Maceljskih žrtava.

Bivšem župniku župe Đurmanec, fra Dragi Brglezu, koji je svojim angažmanom, sposobnošću okupljanja i organiziranja, zadužio sve župljane i puno šire, sve štovatelje ovog spomen područja Maceljskim žrtvama, zbog ustrajnosti i mara kojim je gradio i radio, grobnicu, zatim crkvu Muke Isusove, a potom i Križni put. Još se i ovih dana trudio i pomagao da se konačno završi spomen soba Maceljskim žrtvama.

Opremanjem spomen sobe Maceljskim žrtvama završeno je vremensko razdoblje od desetak godina bez zaborava na sve žrtve i koje se nikada više ne smiju zaboraviti. Samo s tom je svrhom osnovana i djeluje Udruga Macelj 1945. Treba istaknuti da slično spomen područje Križnim putevima u Hrvatskoj ne postoji jer je Macelj jedino mjesto gdje se žrtve Križnih puteva slave u spomen-crkvi izgrađenoj upravo za tu namjenu i u sklopu grobnice u kojoj počivaju 1.163 točno brojem utvrđenih žrtava. Ovo je mjesto po tome najveće stratište hrvatskih civila a i najveće stratište katoličkog svećenstva na području Republike Hrvatske. Nažalost, Maceljsko stratište otkriveno je prije pune 22 godine, a u Macelju do sada o komunističkim zločinima nije progovorio ni jedan predsjednik Hrvatskog sabora, ni jedan predsjednik Vlade RH, ni jedan Predsjednik RH. Zašto je tome tako, danas nas to više i ne čudi.

Naime, komunistička pljačka privatnih posjeda i stvari, a kasnije i povijesnog sjećanja, započela je odmah poslije izručenja na Bleiburgu. Treba znati da je hrvatska vojska, pa i hrvatski civili u zbjegu prema Bleiburgu, bila dobro i uredno obučena, u posjedu svojih privatnih stvari. Po zarobljavanju, odmah nastupa partizanska pljačka svega privatnoga. Hrvatska je vojska razodjenuta, otete su im njihove odore i vojnička obuća, a za uzvrat su prisiljeni obući dronjke koje je nosila tzv. narodnooslobodilačka vojska. U tim dronjcima su zarobljenici tjerani na Križne putove. Stoga vas želim upozoriti na zastrašujuću činjenicu, da od 1.163 maceljske žrtve, u njihovim jamama pogubljenja pronađena imovina koja sva zajedno stane u prostor samo jedne kutije za cipele. To potvrđuje samo jedno, da su zarobljenici i prije samog smaknuća bili svučeni do gole kože. Tako da se ne treba čuditi da je ostavština 1163 žrtve takva kakva jest, jer su žrtve prije svoje smrti bile opljačkane po svojim ubojicama još jednom. Što su ipak uspjeli sakriti i ponijeti sa sobom u grob, danas možete vidjeti u spomen sobi.

Danas je trebao biti s nama i poznati hrvatsko-australijski slikar svjetskog glasa Charles Billich koji je donirao za spomen sobu slike na temu Maceljskih žrtava. No on nije uspio stići na vrijeme, ali njegovi radovi će ovdje podsjećati na tu strašnu maceljsku povijest.

Konačno u ime Udruge Macelj 1945. pozdravljam sve hodočasnike koji godinama hodočaste na ovo spomen-mjesto svake prve nedjelje u lipnju. Potičem vas da Maceljske žrtve nikada više ne budu zaboravljene u Hrvatskoj, te vas molim da i u idućim godinama nastavite svoje pohode u Macelj, i to osim ove prve nedjelje u lipnju, u svako vrijeme kad osjetite potrebu pokloniti se svim civilnim i svećeničkim žrtvama ubijenim bez presuda i suda u tom strašnom vremenu komunističke osvete nad hrvatskim narodom.

Glasnogovornik UDRUGE MACELJ 1945.

DAMIR BOROVČAK

***

Damir Borovčak

Otvorenje spomen-sobe Maceljskih žrtava

Macelj, nedjelja 2. lipnja; - Godišnja spomen-misa na Maceljske žrtve održana je i ove godine na prvu nedjelju mjeseca lipnja. Hodočasnici su u Macelj pristigli iz raznih mjesta Sjeverne Hrvatske, posjetili stratište Lepu bukvu i zatim molili na Križnom putu koji je ove godine predvodio otac provincijal Hrvatske franjevačke provincije sv. Ćirila i Metoda fra Željko Železnjak. Nakon molitve Križnog puta, uslijedilo je polaganje vijenaca i paljenje svijeća na grobnici stradalih mučenika. 

Euharistijsko slavlje započelo je procesijom oko crkve Muke Isusove. U procesiji su sudjelovale pristigle udruge, kao i hrvatska mladež. Misu je predvodio je zagrebački pomoćni biskup Valentin Pozaić, u koncelebraciji dvadesetak okupljenih svećenika koji su pristigli na Macelj sa svojim hodočasnicima. Biskup Pozaić posebno je istaknuo zločinačku Komunističku partiju, režim u kojem su mnogi bili špijuni i denuncijanti, cinkaroši, zarobljeni mentalitetom jednoumlja i bezumlja pretvorili nedužno mjesto Macelj u grozno stratište. Biskup je to nazvao u nebo vapijućom nepravdom i napomenuo kako zahtjev za pravdom i dan-danas ostaje bez službenog odgovora i pravorijeka, a zlotvori i nadalje ostaju službeno nepoznati, nedodirljivi, štoviše, čuvaju im se spomenici, veličaju se na sramotnim skupovima. I to je svetogrđe, naglasio je biskup Pozaić. "Slične grozote, i gore od toga, događat će se i ubuduće – sve dok se ne provede lustracija, sve dok je na snazi selektivna pravda: 'nova pravda – stara nepravda', sve dok caruje dvoličnost – simboli jednog režima su zabranjeni, a oni drugoga javno se veličaju. O tempora, o mores – kukali su stari Rimljani: Kakvih li vremena i kakva li morala!", osvrnuo se biskup Pozaić.

Misa za žrtve Križnoga puta u Maclju završila je hrvatskom himnom i blagoslovom. Potom su govorili predsjednik Hrvatskog domobrana Nikola Matičić i glasnogovornik Udruge Macelj 1945. Damir Borovčak, koji je podsjetio da je opremanjem spomen sobe Maceljskim žrtvama završeno vremensko razdoblje od desetak godina bez zaborava na sve žrtve Macelja. S tom je svrhom osnovana i djeluje Udruga Macelj 1945. kako bi se održao trajan spomen na najveće stratište hrvatskih civila a i najveće stratište katoličkog svećenstva na području Republike Hrvatske. Borovčak je upozorio na zastrašujuću činjenicu, da je ostavština 1.163 maceljske žrtve izuzetno mala. To potvrđuje da su zarobljenici prije samog smaknuća bili svućeni do gole kože i opljačkani, zaključio je Borovčak.

Potom je otac biskup Pozaić blagoslovio spomen sobu i pozvao na razgledavanje sve nazočne. U sobi su izložene i slike hrvatsko-australijskog slikara svjetskog glasa Charlsa Billicha koji ih je tematski naslikao i darovao za spomen sobu, gdje će trajno podsjećati na tu strašnu maceljsku povijest. Autor idejnog rješenja crkve, grobnice, križnog puta i uređenja spomen sobe bio je arhitekt Aleksandar Bašić. No, velika zasluga pripada preživjelom s Križnog puta Stjepanu Brajdiću i posebice bivšem župniku fra Dragi Brglezu koji je bio marni nositelj svih radova. Otvorenjem spomen sobe projekt Crkve Muke Isusove doveden je do kraja i zaokružen u zamišljenu spomen cjelinu. 

Tekst i fotografije: Damir Borovčak

PROPOVIJED – ZAGREBAČKI POM. BISKUP VALENTIN POZAIĆ

MACELJ, nedjelja 2. lipnja 2013. 

 

Otvorenje spomen-sobe Maceljskih žrtava (2)

1Kr 8,41-43 Gal 1, 1-2, 6-10 Lk 7,1-10

U našem svakodnevnom životu potrebno je prepoznati važnost i vrijednost redovitih obaveza i priznanja. U toj svakodnevici prepoznaje se dubina našega bića, naše kršćansko uvjerenje i opredjeljenje, motivi našega djelovanja. Po tome stojimo ili padamo. 

Čuli smo u poslanici Galaćanima kako apostol Pavao oštro ustaje protiv onih koji izokreću evanđelje, koji zbunjuju i krivotvore vjeru. Ni totalitarni trenutačni režim, zatrovan svojim ideološkim zabludama, ne može mijenjati dvadeset stoljetni sadržaj vjere i vjeronauka. 

Isus – Put, Istina i Život – jasno upućuje na smisao života; jasno razlikuje ono što rađa životom, i obogaćuje ga, od onoga što život osiromašuje ili ga ubija. 

Kršćani su pozvani svjedočiti istine vjere i moralna načela hrabro i bez trgovine. Sve ima svoju cijenu: i vjernost i izdaja. Vjernik živi stilom života kojim je živio Isus. 

Nema te prijetnje, ni ucjene, ni žrtve koja bi ga mogla opravdati izdaju. Vjernikova duša je Pavlova duša: 'Kad bih sveudilj nastojao ljudima ugađati, ne bih bio Kristov sluga' (Gal 1,10). Snagu za takav značaj osobnosti crpi iz vjere i molitve. 

Svaki je dom Božji kuća molitve, i uslišanja za sve ljude dobre volje. U molitvi ljudi prepoznaju da su svi braća i sestre, da su svi djeca jednoga Boga-Oca-Stvoritelja. Kad se srcem gleda, jedno srce vidi drugo srce i u radosti i u nevolji, srce koje traži i ima pravo na poštovanje i dostojanstvo, pravo na život i slobodu.

Tako nas uči Evanđelje: visoki časnik zauzima se i moli za svoga slugu; premda stranac i poganin sagradio je sinagogu; Židovi pak posreduju kod Isusa da tome strancu usliša molbu. I tako se stvara krug dobrote koja se temelji na vjeri, a vjera rađa djelotvornom i domišljatom ljubavlju. Duh Sveti Duh je dobrote i ljubavi. 

Naprotiv, razdor i nered, pomutnju i zlo među ljude unosi zavodnik i smutljivac – Sotona. Piše Ivan Apostol: 'On bijaše čovjeko-ubojica od početka ... lažac i otac laži' (Iv 8,44). 

Iz zavisti zbog dostojanstva i uzvišenosti čovjeka stvorena ns sliku Božju, Sotona želi napakostiti čovjeku ovdje na zemlji i u blaženoj vječnosti. Da bi razorio čovjeka, razara naravnu i svetu ustanovu obitelji. I pronalazi suradnike – jadne i bijedne pozemljare, robove zla i grijeha. 

Macelj je mjesto brojnih žrtava zla i Zloga po rukama pomahnitalih zločinaca i zatiratelja hrvatskoga naroda, i njegove naravne i pravedne težnje za slobodom, i dostojanstvom u slobodnoj državi Hrvatskoj. 

Zločinačka sotonistička udruga, Komunistička partija, i njezini sateliti, režim u kojem su svi svima špijuni i denuncijanti, cinkaroši, zarobljeni mentalitetom jednoumlja i bezumlja, jednako onda kao i danas, pretvorili su ovo nedužno mjesto Macelj u grozno stratište. 

U nebo vapijuća nepravda, i zahtjev za pravdom, i dan-danas ostaje bez službenog odgovora i pravorijeka. Zlotvori i nadalje ostaju službeno nepoznati, nedodirljivi, štoviše, čuvaju im se spomenici, veličaju se na sramotnim skupovima. I to je svetogrđe. 

Zar se među zločince ne ubrajaju i oni koji zločine i zločince poznaju i – šute; štoviše, obnavljaju im spomenike, slave ih. Izaija prorok odavna upozorava: 'Jao onima koji zlo dobrom nazivaju, a dobro zlom, koji od tame svjetlost prave, a od svjetlosti tamu' (Iz 5,20). 

Čuveni Don Anto Baković napisao je knjigu Hrvatski martirologij XX. stoljeća (2007). Među do tada izbrojenim žrtvama – 663 mučenika Crkve u Hrvata - nalaze se i svećenici i bogoslovi Macelja. Najveći broj ubojstva svećenika u jednom danu/noći dogodio se upravo ovdje: ukupno 21 svećenik, franjevac i bogoslov pobijeni su od komunističko-partizanskih 'osloboditelja' u noći od 4. na 5. lipnja 1945., dakle, po završetku rata. Broj drugih žrtava još je uvijek nepoznat. Tko je za ta poznata zlodjela pozvan na odgovornost? 

Blaženi Alojzije Stepinac, dok je još bio na slobodi, u zajedničkoj izjavi od 24. ožujka 1945. godine, izjavljuje: 'Moramo najodlučnije prosvjedovati pred Bogom i svjetskom javnošću protiv sustavnog ubijanja i mučenja nevinih hrvatskih katoličkih svećenika i vjernika od kojih je veliki broj živio svetim životom, a mrzitelji Katoličke crkve oduzeli im život protupravnim osudama osnovanim na fiktivnim krivicama' (str. XVII). 

U spomenutoj knjizi Hrvatski martirologij XX. stoljeća don Anto donosi i prosvjed istoga Blaženika, sa onog sramotnog suđenja, a koji glasi: 'Vi ste učinili pogrješku fatalnu, što ste pobili svećenike! Narod vam to ne će nikada zaboraviti!' (str. XVII). 

Don Anto kao da se pokolebao u Blaženikove riječi i jadikuje, i izaziva našeg svetog Blaženika, i cijeli hrvatski narod, i nas ovdje okupljene. Naime, tri godine kasnije (2010.) pisao je: 'Naš blaženik i mučenik Stepinac ipak se prevario!' (Narod travanj/svibanj 2010, 1-3).

Te riječi pobuđuju brojna teška pitanja: Je li narod zaboravio, je li nastupila bolest globalna amnezija u Hrvata, pri potpunoj svijesti? Zar se narod više ničega i nikoga ne sjeća u dnevnom životu i odlukama? Zar se moramo vratiti jadikovkama A. G. Matoša: 'Vidje Hrvatska puno čuda, ali ne nađe štrika za toliko Juda'.

Već je, od papagajskog ponavljanja, izlizana fraza: 'Neka institucije rade svoj posao?' Jesu li institucije, bilo hrvatske bilo međunarodne, vjerodostojne ili ambivalentne, opake? Tko vlada institucijama, za čije interese rade – na temelju naivnih glasova naivnih birača?

Kako to da se generatori mržnje i nasilja, urbani teroristi 21. stoljeća, mogu nesmetano iživljavati nad nedužnim volonterima inicijative 'U ime obitelji' – inicijative sudbonosno važne za budućnost Domovine? Tko ih štiti i prikriva? U ime kojih interesa i ljudskih prava?

Sluge bradatoga ideologa Karla Marxa, oca revolucije i mržnje, ostvaruju njegovu želju: istrijebiti rod Hrvata. Sotona dobro zna: Razori obitelj – razorio si narod. Bez obitelji – bez budućnosti. Danas netko želi hrvatskome narodu uništiti budućnost!

Tako se obezvrjeđuju sve žrtve, i sva slava, slavnih branitelja Domovine. 

Sijači magle, neprijatelji Boga i čovjeka, ne žele prihvatiti istinu, pravdu i ljubav: kao temeljne vrednote za život pojedine osobe, obitelji i civilizacije. 

'Suza za Zagorske brege' još nije isprala prolivenu krv nedužnu, a već se tu, u toj zemlji, sasvim blizu odvijaju orgije zlikovaca i njihovih potomaka, u čast naredbodavaca i egzekutora ovih žrtava. I sve to usred bijela dana, i još se prenosi kao značajan događaj!

Je li moguće, i kako to da jest moguće, da se to događa u ovom Hrvatskom Zagorju, uz potporu hrvatskoga katoličkoga puka ovog dijela Lijepe naše?

Odgovor je jednostavan: moguće je, i bit će moguće: jer u zemlji Hrvatskoj, nije provedena lustracija. Slične grozote, i gore od toga, događat će se i ubuduće: sve dok se ne provede lustracija, sve dok je na snazi selektivna pravda: 'nova pravda – stara nepravda', sve dok caruje dvoličnost: simboli jednog režima su zabranjeni, a oni drugoga javno se veličaju.

O tempora, o mores – kukali su stari Rimljani: Kakvih li vremena i kakva li morala!

Danas smo ovdje okupljeni u molitvi za sve žrtve, i njihove mile i drage, čiji su životi bili prezreni, kojima je nametnuta patnja i bol, tjeskoba i smrt; za sve one kojima se još ne zna ni ime, ni grob, ni spomenik. Mi smo danas njihov živi znak i spomen: nisu zaboravljeni, dio su naše ljubavi i molitve. Molimo i za obraćenje ubojica i za sveto pomirenje.

Molimo za dar Duha Svetoga: 'Obnovi lice ove zemlje – ove zemlje Hrvatske!' 

Ovdje pobijeni upisani su u Božje Srce ljubavi i milosrđa; upisani su u srca i ljubav onih koji za njima tuguju, za njih mole; onih koji ih nisu prestali voljeti, koji u vjeri i nadi i ljubavi očekuju veliki dan istine i pravde, dan susreta pred licem nebeskog Oca. 

Onaj visoki časnik iz Evanđelja, u svojoj skromnosti i jednostavnosti, ispovjedio je duboku vjeru – kojoj se i sam Isus zadivio – i tom vjerom isprosio čudo Isusove dobrote. 

Svi smo mi još živi svjedoci da je živa vjera i žarka molitva puka hrvatskoga, njegovih branitelja s krunicom o vratu, postigla tako željene darove Božje dobrote: slobodu, čast i dostojanstvo. Nije li nam i danas potrebno to isto čudo: molitva naroda i dobrota Božja!

Kod svake svete Mise, prije Pričesti, otvaramo dušu i srce, moleći: 'Gospodine, nisam dostojan da uniđeš pod krov moj, nego samo reci riječ i ozdravit će duša moja'! 

Danas posebno ispovijedamo i molimo: 'Ti si, Gospodine Isuse, pred mnogo stoljeća ušao pod krov naroda hrvatskoga. Reci svoju stvaralačku božansku riječ i neka ozdravi, i živi u radosti i ponosu Tvoj narod hrvatski!' Amen. 

FOTOGRAFIJE: Damir Borovčak 

Otvorenje spomen-sobe Maceljskih žrtava (3)

Danas otvaramo spomen sobu Maceljskih žrtava, pa je potrebno reči neke činjenice: 

Nadbiskup zagrebački Alojzije Stepinac donosi Odluku o osnivanju župe Đurmanec 18. studenog 1945. u kojoj je naglašeno da joj pripadaju Donji i Gornji Macelj. To znači da je znao što se u Maclju dogodilo. No njega su uhapsili komunisti i potom znamo što se s njime dogodilo. 

Tek poslije njegove smrti Župa Đurmanec je ipak realizirana i to 1963. godine dopisom kardinala Šepera kojim se potvrđuje odluka Stepinca. 

Puno kasnije, 9. lipnja 1991. bl.pok. kardinal Franjo Kuharić služio je po prvi puta sv. misu na stratištu Lepa Bukva. Njegova je propovijed poziva na opraštanje, ali i poziva da se Maceljske žrtve u hrvatskom narodu nikada ne smiju zaboraviti.

Pa ipak zaborav se pokušao ostvariti u slobodnoj Hrvatskoj: 

Godine 1992. Državna komisija za istraživanje žrtava komunizma započela je ekshumacije u Macelju, ali ih je isto tako iz nepoznatih razloga nakon tri mjeseca nenadano prekinula. 

Iskopani su zemni ostaci 1.163 žrtve, među njima i 21 svećenik, franjevac i bogoslov. Popis ukazuje na stradavanje svećenika iz 4 biskupije i franjevaca iz 2 provincije te svjedoči opseg tragedije egzodusa hrvatskog naroda, od Hercegovine, srednje Bosne, Srijema, Slavonije, Primorja, sve do Marije Bistrice. 

Zemni ostaci žrtava ostavljeni su sramotno na tavanu patološkog odjela Medicinskog fakulteta u Zagrebu. Tako su Maceljske žrtve njih 1.163 ležali zaboravljeni više od 12 godina. To je sramota sviju koji su za to znali i koji su mogli, a nisu poduzimali ništa, da se žrtve dostojno pokopaju. 

Članovi Udruge Macelj 1945. ipak su učinili ono što je ljudski, kršćanski i domoljubno. Nakon 12 godina izborili su se za dostojanstvo bezočno ubijenih i na tavanu zaboravljenih žrtava. Započeli su aktivnosti pripreme ukopa i trajnog spomen-sjećanja na Maceljske žrtve. 

Dana 6.lipnja 2004. biskup Vlado Košić blagoslovio je kamen temeljac za buduće spomen područje. Dana 5.lipnja 2005. zagrebački nadbiskup kardinal Josip Bozanić služio je sv. misu povodom završetka izgradnje grobnice. Zatim je 22.lipnja 2005. kardinal Josip Bozanić predvodio sa biskupom varaždinskim bl. pok. Markom Culejom pokop posmrtnih ostataka 1.163 maceljske žrtve. Ovaj pokop kriminalno su prešutjeli svi mediji u RH, a posebice HRT koji je sa 22 minute u večernjem Dnevniku toga dana častio dva krepana labuda u Baranji kao opasnost od ptičje gripe, a sa 1 minutom spomenut je pokop 1163 ljudi nakon 60 godina od komunističkog masakra na Macelju. 

Za pokop kao i sve kasnije aktivnosti posebno se mora zahvaliti dvojici članova Udruge Macelj 1945. i to: 

Prvom i sadašnjem predsjedniku Udruge Macelj 1945., 86-godišnjaku, preživjelom sudioniku križnog puta 1945., osuđeniku na smrt u jesen 1945. po komunističkim strahovlastima, gosp. Stjepanu Brajdiću, koji je cijelo vrijeme okupljao članove Udruge i poticao sve pojedince i institucije, sve do ovih dana kada se opremala soba Maceljskih žrtava. 

Bivšem župniku župe Đurmanec, fra Dragi Brglezu, koji je svojim angažmanom, sposobnošću okupljanja i organiziranja, zadužio sve župljane i puno šire, sve štovatelje ovog spomen područja Maceljskim žrtvama, zbog ustrajnosti i mara kojim je gradio i radio, grobnicu, zatim crkvu Muke Isusove, a potom i Križni put. Još se i ovih dana trudio i pomagao da se konačno završi spomen soba Maceljskim žrtvama. 

Opremanjem spomen sobe Maceljskim žrtvama završeno je vremensko razdoblje od desetak godina bez zaborava na sve žrtve i koje se nikada više ne smiju zaboraviti. Samo s tom je svrhom osnovana i djeluje Udruga Macelj 1945. Treba istaknuti da slično spomen područje Križnim putovima u Hrvatskoj ne postoji jer je Macelj jedino mjesto gdje se žrtve Križnih putova slave u spomen-crkvi izgrađenoj upravo za tu namjenu i u sklopu grobnice u kojoj počivaju 1163 točno brojem utvrđenih žrtava. Ovo je mjesto po tome najveće stratište hrvatskih civila a i najveće stratište katoličkog svećenstva na području Republike Hrvatske. Nažalost, Maceljsko stratište otkriveno je prije pune 22 godine, a u Macelju do sada o komunističkim zločinima nije progovorio ni jedan predsjednik Hrvatskog sabora, ni jedan predsjednik Vlade RH, ni jedan Predsjednik RH. Zašto je tome tako, danas nas to više i ne čudi.

Naime, komunistička pljačka privatnih posjeda i stvari, a kasnije i povijesnog sjećanja, započela je odmah poslije izručenja na Bleiburgu. Treba znati da je hrvatska vojska, pa i hrvatski civili u zbjegu prema Bleiburgu, bila dobro i uredno obučena, u posjedu svojih privatnih stvari. Po zarobljavanju, odmah nastupa partizanska pljačka svega privatnoga. Hrvatska je vojska razodjenuta, otete su im njihove odore i vojnička obuća, a za uzvrat su prisiljeni obući dronjke koje je nosila tzv. narodnooslobodilačka vojska. U tim dronjcima su zarobljenici tjerani na Križne putove. Stoga vas želim upozoriti na zastrašujuću činjenicu, da od 1.163 maceljske žrtve, u njihovim jamama pogubljenja pronađena imovina koja sva zajedno stane u prostor samo jedne kutije za cipele. To potvrđuje samo jedno, da su zarobljenici i prije samog smaknuća bili svučeni do gole kože. Tako da se ne treba čuditi da je ostavština 1163 žrtve takva kakva jest, jer su žrtve prije svoje smrti bile opljačkane po svojim ubojicama još jednom. Što su ipak uspjeli sakriti i ponijeti sa sobom u grob, danas možete vidjeti u spomen sobi. 

Danas je trebao biti s nama i poznati hrvatsko-australijski slikar svjetskog glasa Charles Billich koji je donirao za spomen sobu slike na temu Maceljskih žrtava. No on nije uspio stići na vrijeme, ali njegovi radovi će ovdje podsjećati na tu strašnu maceljsku povijest. 

Konačno u ime Udruge Macelj 1945. pozdravljam sve hodočasnike koji godinama hodočaste na ovo spomen-mjesto svake prve nedjelje u lipnju. Potičem vas da Maceljske žrtve nikada više ne budu zaboravljene u Hrvatskoj, te vas molim da i u idućim godinama nastavite svoje pohode u Macelj, i to osim ove prve nedjelje u lipnju, u svako vrijeme kad osjetite potrebu pokloniti se svim civilnim i svećeničkim žrtvama ubijenim bez presuda i suda u tom strašnom vremenu komunističke osvete nad hrvatskim narodom. 

 

FOTOGRAFIJE:  IVAN NAĐ i DAMIR BOROVČAK

SLOBODNA DALMACIJA

HRVATSKA, 2. 6. 2009 

Prikazan dokumentarni videozapis o zločinima u Maceljskoj šumi 1945. 

Udruga za zaštitu prava građana Hrvatski uljudbeni pokret prikazala je danas u prostorijama Zajednice udruga HVIDR-e Grada Zagreba dokumentarni videozapis Frana Živičnjaka o partizanskim zločinima u Maceljskoj šumi u svibnju i lipnju 1945.

U filmu su prikazani lokaliteti, za koje autor na temelju prikupljenih podataka i svjedočanstava, tvrdi da kriju 130 grobnih lokaliteta s oko 12.000 pobijenih vojnika i civila. 

Svjedočanstva očevidaca i popisi žrtava u filmu govore o zvjerskim mučenjima i brojnim likvidacijama, a kako je rekao istraživač partizanskih zločina na području Slovenije Dragutin Šafarić, prikazivanjem toga videozapisa u javnosti želi se prekinuti šutnju o Macelju i prikrivanje tog zločina. 

Scenarist i narator u filmu domobranski časnik Fran Živičnjak podatke za 87-minutni dokumentarac potajno je prikupljao od 1945., a snimao ga je od 1991. do 1997., kao neposredan očevidac i jedan od rijetkih preživjelih domobrana koji su se u svibnju i lipnju 1945. povlačili prema Sloveniji i Austriji.

U istrazi, prikupljanju podataka i lociranju grobišta pomagao mu je partizanski vodnik i stražar vojne Ozne Mladen Šafranko koji ga je u svibnju 1945. u Krapini spasio od sigurne smrti.

Zajedno s dovršetkom videozapisa, Živičnjak je 1997. napisao i knjigu U vječni spomen (na hrvatske vojnike, svećenike, franjevce i sve hrvatske mučenike pobijene u svibnju i lipnju 1945. na prostorima Maceljske šume kod Krapine, u logorima u Mirkovcu, pokraj Sv. Križa Začretje i Oroslavju). Kao kratak povijesni prikaz komunističkog zločina nad zarobljenim hrvatskim vojnicima i civilima objavila ju je Udruga Macelj 1945. i dostupna je javnosti.

Međutim, sam Živičnjakov videozapis o partizanskim zločinima kod Macelja, nakon njegove smrti 1998. godine, ostao je poznat samo uskom krugu ljudi. 

S nakanom da se prekine šutnja o maceljskom zločinu Hrvatski uljudbeni pokret, kao organizator, na današnju je projekciju tog videozapisa u zagrebačkoj HVIDR-i pozvao i brojne uglednike, od predsjednika države do stranačkih čelnika, međutim nitko se od njih nije odazvao.

(H)

Grabar-Kitarović zapalila je svijeće i položila cvijeće kod spomen obilježja na Bleiburškom polju 14. 5. 2015. Na slici je u Maclju.

Spominska cerkev Jezusovega trpljenja v Maclju

Macelj: Hercegovački franjevci darovali XI. postaju križnog puta

Jedno od stratišta hercegovačkih franjevaca jest i Macelj, gdje su jugokomunisti pogubili oko 13.000 Hrvata. Tu su svoj životni hod završili hercegovački franjevci fra Metod Puljić, fra Darinko Mikulić i fra Julijan Petrović. Jugokomunisti su ih pogubili zajedno s još 21 svećenikom, redovnikom i bogoslovom 4./5. lipnja 1945. Njihovi zemni ostatci pronađeni su, zajedno sa zemnim ostatcima brojnih hrvatskih časnika i dočasnika, u jami IV.D. U 23 jame, dok državna Komisija nije iznenada ujesen 1992. naglo prekinula daljnja iskapanja, pronađeni su zemni ostatci 1.163 žrtve. Kosti žrtava su, iz zasada neobjašnjivih razloga, punih 13 godina ležale na tavanu patologije Medicinskog fakulteta na Šalati dok nisu velikim zalaganjem pokojnog domobranskog časnika Stjepana Brajdića, preživjelog svjedoka s križnih putova, te tadašnjega župnika župe Đurmanec fra Drage Brgleza, bile pokopane u Maclju 2005.

U to doba o zemnim ostatcima pogubljenih u Macelju najviše su brinuli spomenuti članovi Udruge Macelj 1945. U Donjem Maclju pobijenima u spomen izgrađena je crkva Muke Isusove, prikladna grobnica i veoma dojmljiv križni put. Njegova XI. postaja sve donedavno je »tražila« svoje darovatelje. Problem je brzo riješen nakon što je skupina hercegovačkih franjevaca u Švicarskoj doznala za tu poteškoću organizacijskog odbora. O njihovoj velikodušnosti svjedoči metalna pločica na postolju XI. postaje s jednostavnim natpisom – Hercegovački franjevci.

U budućnosti će još trebati urediti spomen-obilježje u Lepoj Bukvi. Riječ je o mjestu gdje su u već spomenutoj jami IV.D pronađeni pogubljeni svećenici, redovnici i bogoslovi. Lepa bukva je jedna od postaja Križnog puta Stopama pobijenih koji se u Hrvatskom zagorju hodnjom od 10-tak kilometara posebno časti u korizmeno vrijeme, dok je sva Maceljska šuma jedna od najtragičnijih postaja križnog puta hrvatskoga naroda 1945.

Ove godine u Maclju se 7. lipnja obilježava 70. obljetnica komunističkih zločina. Župa sv. Jurja u Đurmancu u suradnji s Općinom Đurmanec, Udrugom hrvatskih katoličkih muževa, Gradom Krapinom i Udrugom Macelj 1945. organizira molitveni program za sve žrtve križnih puteva i maceljske mučenike. U crkvi Muke Isusove u Maclju u 16.00 započet će pobožnost Križnog puta nakon čega će u 17.00 uslijediti misno slavlje koje će predvoditi mons. dr. Mile Bogović, gospićko-senjski biskup i predsjednik Komisije HBK i BK BiH za hrvatski martirologij. Udruga Macelj 1945. također je u prigodi 70. obljetnice komunističkih zločina izdala monografiju o povijesnom zločinu prikrivenom od javnosti.

Izvor: narod.hr

***

Macelj: Sedamdeseta obljetnica žrtava komunističkih zločina

7. 6. 2015

Macelj je po točno utvrđenom broju od 1.163 ekshumirane žrtve do sada najveće stratište komunističkog režima u Republici Hrvatskoj

Misnim slavljem u crkvi Muke Isusove u Maclju je u nedjelju obilježena 70. obljetnica stradanja brojnih žrtava komunističkog režima koja su se dogodila početkom lipnja 1945.

Prema nekim procjenama, a koje su navedene i u nedavno predstavljenoj monografiji Macelj 1945, u Macelju i okolnim šumama stradalo je oko 13 tisuća osoba. U izjavi medijima prije početka molitve Križnog puta i misnog slavlja predsjednik Udruge Macelj 1945. Stjepan Bačić naglasio je da za sve žrtve na Macelju još nitko nije odgovarao.

Po njegovim riječima, bilo je pokušaja od prije deset godina članova Udruga da se krene s procesuiranjem, ali je sve zastalo. U obranu jednog od, kako kaže Bačić, gospodina, stao je tada sam predsjednik Stjepan Mesić.

Macelj je po točno utvrđenom broju od 1.163 ekshumirane žrtve do sada najveće stratište komunističkog režima u Republici Hrvatskoj. Prema podacima koji su navedeni nedavno na predstavljanju monografije Macelj 1945 u Maceljskim je šumama stradalo oko 13 tisuća žrtava. Više od 130 jama još uvijek nije istraženo. U Macelju se nalaze i ostaci 21 svećenika, franjevaca i bogoslova, ubijenih u noći s 4. na 5. lipnja 1945. godine. Bačić kaže kako su iskapanja stala 1992 . godine nakon što su istražena 23 grobišta.

Predsjednik Udruge najavljuje kako će se oni i dalje zalagati da se istraže sva grobišta, ali da je Ured za istraživanje žrtava, koji se tim bavio, praktički ukinut pripajanjem Ministarstvu branitelja. Bačić je mišljenja da će se ovim tempom oko 950 registriranih grobišta istražiti u sljedećih četrdesetak godina.

"Očito je to s nekom namjerom napravljeno da se to zaustavi. Cilj je da nestanu svih svjedoci i da se kaže nećemo se baviti prošlošću. No, mi članovi Udruge smatramo da se preko nekih dijelova naše prošlosti ne može samo tako olako preći jer se radi o ljudskim žrtvama" – izjavio je Bačić.

Na novinarsko pitanje kakvu komunikaciju imaju s Uredom za istraživanje žrtava, Bačić ističe da je jedno vrijeme, za vrijeme prijašnje vlasti, postojala dobra komunikacija, a da sada praktički komunikacije nikakve nema.

U spomen tim žrtvama, kao i svim onima stradalim kasnije na križnom putu, služena je sveta misa te ranije održana molitva Križnog puta. Misno slavlje predvodili su gospićko-senjski biskup i predsjednik Komisije Hrvatske biskupske konferencije (HBK) i Biskupske konferencije BiH za hrvatski martirologij Mile Bogović te biskupi Valentin Pozaić i Nikola Kekić. Kao izaslanik predsjednice u Macelj je stigao i Andrija Hebrang.

Zahvaljujući zalaganju članova Udruge Macelj 1945., a posebno fra Drage Brgleza, tadašnjeg župnika u Đurmancu i pokojnog predsjednika Udruge Macelj 1945. Stjepana Brajdića, preživjelog sudionika križnog puta, u spomen grobnicu u Macelju položene su kosti 1163 pogubljene osobe. Bilo je to 22. listopada 2005. godine, a svečani pokop predvodio je tada kardinal Josip Bozanić.

Z rdečo kapo Ivo Žajdela

U izjavi medijima prije početka molitve Križnog puta i misnog slavlja predsjednik Udruge Macelj 1945. Stjepan Bačić naglasio je da za sve žrtve na Macelju još nitko nije odgovarao. Po njegovim riječima, bilo je pokušaja od prije deset godina članova Udruga da se krene s procesuiranjem, ali je sve zastalo. U obranu jednog od, kako kaže Bačić, gospodina, stao je tada sam predsjednik Stjepan Mesić.

Tisuću vjernika u Maclju molilo u spomen na 1163 žrtve

Večernji list, Alen Brodar, 7. 6. 2015

Iz jama na Maclju dosad su ekshumirane 1.163 nedužne žrtve, a među njima su i brutalno ubijeni i 21 svećenik, franjevac i bogoslov

U Maclju je povodom 70. obljetnice komunističkih zločina održan Križni put te sveta misa, koji je pred oko tisuću vjernika predvodio mons. dr. Mile Bogović, gospićko-senjski biskup.

Iz jama na Maclju dosad su ekshumirane 1.163 nedužne žrtve, a među njima su i brutalno ubijeni i 21 svećenik, franjevac i bogoslov.

-  Bez obzira na strašne zločine koji su se ovdje desili i o kojima se dugo nije smjelo govoriti, odbacimo „kamenje“ koji su možda neki ovdje donijeli sa sobom i pokajmo se svi zajedno za svoje grijehe, pozvao je okupljeno mnoštvo biskup Bogović, koje su pozdravili hodočasnici iz cijele zemlje, ali i iz susjednih Slovenije, Bosne i Hercegovine, kao i iz Austrije, pa čak i iz daleke Australije.

Prije početka same svete mise položeni su vijenci u spomen maceljskim žrtvama, a prvi je to učinio izaslanik predsjednice RH, dr. Andrija Hebrang.

70. obljetnica stradanja maceljskih žrtava

http://www.ika.hr/index.php?prikaz=vijest&ID=170726

Đurmanec, (IKA) – Jubilarna sedamdeseta obljetnica stradanja maceljskih žrtava okupila je više stotina hodočasnika iz cijele Hrvatske, pedesetak svećenika i trojicu biskupa koji su u Đurmanec došli iskazati počast za više od tisuću ekshumiranih žrtava stradalih na području Maceljske šume u prvim danima lipnja 1945. godine nakon završetka Drugoga svjetskoga rata. Pred grobnicom u koju su ukopane 1163 žrtve iz 23 jame u nedjelju 7. lipnja na križnom putu, polaganju vijenaca i euharistijskom slavlju komemorirane su i druge žrtve križnoga puta, stradali u ratu i poraću kao i tijekom Domovinskoga rata, ali i oni čija su tijela ostala zakopana bez imena i prezimena ili kakvog znaka i još uvijek nisu na dostojan način obilježena, javlja portal Glasa Koncila. 

Misno slavlje u spomen žrtvama ispred crkve Muke Isusove predvodio je predsjednik Komisije HBK i BK BiH za hrvatski martirologij gospićko-senjski biskup Mile Bogović, a pridružili su se zagrebački pomoćni biskup Valentin Pozaić i križevački vladika Nikola Kekić. Kao i ranijih godina posebno je bila vidljiva prisutnost franjevaca: prvenstveno zato jer su među 21 ubijenim svećenikom i bogoslovom, njih deset bili franjevci iz provincije Bosne Srebrene i Hercegovačke provincije, ali i svećenici iz Zagrebačke, Đakovačko-osječke i Vrhbosanske nadbiskupije te Krčke biskupije. 

Odbaciti kamenje i duh mržnje i optuživanja – bila je glavna poruka misnoga slavlja koju je u homiliji i uvodu u misno slavlje izrekao biskup Bogović, uputivši da se rukopis velike laži može prepoznati u nasilju nad maceljskim žrtvama, jer je kao i kod Isusova suđenja i smrti, velika laž živjela uz potporu novca i nasilja. 

"Desetljećima se ovdje o stradalima nije smjelo govoriti, a ako se negdje o njima govorilo bilo je to upravo u prilog jačanja mržnje prema njima i njima sličnima. Mi smo za reviziju takve prakse i povijesti, ali na taj način da se mržnja ne stvara i ne širi prema nikome, nego da se širi i jača poštovanje prema svim žrtvama, napose prema onima kojima je bilo oduzeto svako ljudsko dostojanstvo i o kojima se jako dugo moglo javno samo s prijezirom govoriti jer su bile žrtve režima na vlasti", rekao je biskup Bogović i spomenuo da Crkva duh i poruku maceljskih žrtava iščitava kao poziv na odbacivanje kamenja koje je pripremljeno da se baci na grešnike u prošlosti, ali i današnjici. Kršćanski se duh očituje u stavljanju naglaska na poštovanju žrtve, a ne na zločinu počinitelja. 

Pomirljiv i kršćanski ton osjetio se u riječima propovjednika i kada je govorio o tome kako su mnogi otišli u ustaše i partizane jer nisu imali drugog izlaza: "Jednom trebamo doći i do toga da je na obje zaraćene strane bilo ljudi koji su mnogo dobra učinili, da su pravedniji od onih koji ih optužuju, koji se olako bacaju kamenjem na druge. Nije mjesto da se to ovdje govori, jer ovdje je jasno tko je počinio zločin. Nećemo ovdje ići za izjednačavanjem ni pravednosti ni krivice. No, ne osuđujmo djecu samo zbog grijeha očeva, nego im pomognimo da po zlu ne nastave očev trag, nego po dobru koje je sigurno postojalo". 

Rudnikom dobrote, vjere i ljubavi nazvao je mnoge jame biskup Bogović pred brojnim hodočasnicima koji su osim iz Hrvatskoga zagorja, Varaždina i Zagreba stigli i iz Dalmacije te Hrvatske katoličke misije u Grazu. Na najvećem grobištu hrvatskoga naroda priznanje su došli odati i predstavnici brojnih udruga, među kojima su istaknute Udruga hrvatskih katoličkih muževa i Udruga Macelj 1945, te Andrija Hebrang, predstavnik predsjednice Republike Hrvatske. 

Istaknuo je biskup Bogović nastojanja Komisije za hrvatski martirologij koja je nakon prestanka rada državne komisije za žrtve rata nastavila predani rad na istraživanju žrtava i obilježavanju grobišta te je, prema biskupovim riječima, spremna predati rezultate svojega rada državnoj komisiji kada ona bude ponovno uspostavljena. 
Zapitao se biskup Bogović kamo s ostacima žrtava, a kao dobru lekciju i dobar primjer istaknuo je upravo Macelj. "Nakon što je Komisija za žrtve rata iskopala 1.163 skeleta žrtava, pojavio se problem kamo s tim kostima. Punih 12 godina one su stajale na tavanima i u podrumima, gdje su smetale i postale suvišne. Tek kada su se vrijedni ljudi pobrinuli da se rješenje nađe ovdje, pitanje je riješeno na najbolji mogući način. Ali samo za tih 1163 žrtve", rekao je biskup Bogović i ponovio ono što često ističe kao važan dio rada njegove Komisije: nužnost uspostavljanja svehrvatskoga groba gdje bi se pokopale kosti svih neidentificiranih žrtava iz manjih grobišta. 
"Nažalost, još za taj grob na našoj Kalvariji nemamo dovoljno Josipa iz Arimateje i Nikodema, a kada se oni i pojave suvremeni Pilati pokazuju se krući od onoga iz prvog stoljeća i neće nam predati tijela onih koje su osudili", poručio je biskup Bogović.

MACELJ: 70. OBLJETNICA NA NAJVEĆEM GROBIŠTU HRVATSKOGA NARODA 

Odbaciti duh mržnje i optuživanja
Glas Koncila, 8. 6. 2015

Sedamdeseta obljetnica stradanja maceljskih žrtava okupila je više stotina hodočasnika iz cijele Hrvatske, pedesetak svećenika i trojicu biskupa koji su u Đurmanec došli iskazati počast za više od tisuću ekshumiranih žrtava stradalih na području Maceljske šume u prvim danima lipnja 1945. godine nakon završetka Drugoga svjetskoga rata. Pred grobnicom u koju su ukopane 1.163 žrtve iz 23 jame u nedjelju 7. lipnja na križnom putu, polaganju vijenaca i euharistijskom slavlju komemorirane su i druge žrtve križnoga puta, stradali u ratu i poraću kao i tijekom Domovinskoga rata, ali i oni čija su tijela ostala zakopana bez imena i prezimena ili kakvog znaka i još uvijek nisu na dostojan način obilježena. 

Misno slavlje u spomen žrtvama ispred crkve Muke Isusove predvodio je gospićko-senjski biskup Mile Bogović, predsjednik Komisije HBK i BK BiH za hrvatski martirologij, a pridružili su se pomoćni zagrebački biskup Valentin Pozaić i vladika križevački Nikola Kekić. Kao i ranijih godina posebno je bila vidljiva prisutnost franjevaca: prvenstveno zato jer su među 21 ubijenim svećenikom i bogoslovom, njih deset bili franjevci iz provincije Bosne Srebrene i Hercegovačke provincije, ali i svećenici iz Zagrebačke, Đakovačko-osječke i Vrhbosanske nadbiskupije te Krčke biskupije. 

Odbaciti kamenje i duh mržnje i optuživanja - bila je glavna poruka misnoga slavlja koju je u homiliji i uvodu u misno slavlje izrekao biskup Bogović ukazavši da se rukopis velike laži može prepoznati u nasilju nad maceljskim žrtvama, jer je kao i kod Isusova suđenja i smrti, velika laž živjela uz potporu novca i nasilja. 

"Desetljećima se ovdje o stradalima nije smjelo govoriti, a ako se negdje o njima govorilo bilo je to upravo u prilog jačanja mržnje prema njima i njima sličnima. Mi smo za reviziju takve prakse i povijesti, ali na taj način da se mržnja ne stvara i ne širi prema nikome, nego da se širi i jača poštovanje prema svim žrtvama, napose prema onima kojima je bilo oduzeto svako ljudsko dostojanstvo i o kojima se jako dugo moglo javno samo s prijezirom govoriti jer su bile žrtve režima na vlasti", kazao je biskup Bogović i spomenuo da Crkva duh i poruku maceljskih žrtava iščitava kao poziv na odbacivanje kamenja koje je pripremljeno da se baci na grješnike u prošlosti, ali i današnjici. Kršćanski se duh očituje u stavljanju naglaska na poštovanju žrtve, a ne na zločinu počinitelja. 

Pomirljiv i kršćanski ton osjetio se u riječima propovjednika i kada je govorio o tome kako su mnogi otišli u ustaše i partizane jer nisu imali drugog izlaza: "Jednom trebamo doći i do toga da je na obje zaraćene strane bilo ljudi koji su mnogo dobra učinili, da su pravedniji od onih koji ih optužuju, koji se olako bacaju kamenjem na druge. Nije mjesto da se to ovdje govori, jer ovdje je jasno tko je počinio zločin. Ne ćemo ovdje ići za izjednačavanjem ni pravednosti ni krivice. No, ne osuđujmo djecu samo zbog grijeha otčeva, nego im pomognimo da po zlu ne nastave otčev trag, nego po dobru koje je sigurno postojalo." 

Rudnikom dobrote, vjere i ljubavi nazvao je mnoge jame biskup Bogović pred brojnim hodočasnicima koji su osim iz Hrvatskoga zagorja, Varaždina i Zagreba stigli i iz Dalmacije te Hrvatske katoličke misije u Grazu. Na najvećem grobištu hrvatskoga naroda priznanje su došli odati i predstavnici brojnih udruga, među kojima su istaknute Udruga hrvatskih katoličkih muževa i Udruga Macelj 1945, te Andrija Hebrang, predstavnik predsjednice Republike Hrvatske. 

Istaknuo je biskup Bogović nastojanja Komisije za hrvatski matrirologij koja je nakon prestanka rada državne komisije za žrtve rata nastavila predani rad na istraživaju žrtava i obilježavanju grobišta te je, prema biskupovim riječima, spremna predati rezultate svojega rada državnoj komisiji kada ona bude ponovno uspostavljena. 

Zapitao se biskup Bogović kamo s ostatcima žrtava, a kao dobru lekciju i dobar primjer istaknuo je upravo Macelj. "Nakon što je Komisija za žrtve rata iskopala 1163 skeleta žrtava, pojavio se problem kamo s tim kostima. Punih 12 godina one su stajale na tavanima i u podrumima, gdje su smetale i postale suvišne. Tek kada su se vrijedni ljudi pobrinuli da se rješenje nađe ovdje, pitanje je riješeno na najbolji mogući način. Ali samo za tih 1163 žrtve", kazao je biskup Bogović i ponovio ono što često ističe kao važan dio rada njegove Komisije: nužnost uspostavljanja svehrvatskoga groba gdje bi se pokopale kosti svih neidentificiranih žrtava iz manjih grobišta. 

"Nažalost, još za taj grob na našoj Kalvariji nemamo dovoljno Josipa iz Arimateje i Nikodema, a kada se oni i pojave suvremeni Pilati pokazuju se krući od onoga iz prvog stoljeća i ne će nam predati tijela onih koje su osudili", poručio je biskup Bogović. (it, gk)
Reportaža sa 70. godišnjice poslijeratnoga komunističkog zločina u Maceljskoj šumi
9. 6. 2015

http://www.hkv.hr/reportae/lj-krinjar/20531-ideja-pomirbe-izrodila-se-ponovno-u-prijevaru-hrvatskog-naroda.html

Odmorište "Lepa bukva" na autocesti Zagreb - Macelj, dva kilometra od naplatne postaje Trakoščan. Ovdje mase Hrvata popiju kavu ili sok a da nisu svjesni kako gotovo sjede pokraj jama u kojima su komunisti zatukli i u tajnosti pokopali oko 13.000 razoružanih hrvatskih vojnika i civila, krajem svibnja i početkom lipnja 1945.

Put do gubilišta Lepa bukva
Put do gubilišta. Nema table s natpisom, nema putokaza, a nema ni spomenika žrtvama stvarnog zločina. Nema ništa izuzev sjećanja. A kerberi, svi odreda časna srca, i dalje će propovijedati da je u Hrvatskoj Berlinski zid pao! Ideja pomirbe izrodila se ponovno u prijevaru hrvatskog naroda.

Opširnije o poslijeratnoj hrvatskoj drami u Maceljskoj šumi može se pročitati na portalu HKV u prikazu monografije Damira Borovčaka U spomen žrtvama MACELJ 1945."

Godine 1991. pri Saboru Republike Hrvatske je utemeljena saborska Komisija za istraživanje žrtava Drugog svjetskog rata i poraća. Ova komisija je 1992. otvorila u maceljskoj šumi 23 jame iz kojih je ekshumirano 1.163 žrtava zločina. Iz nepoznatih razloga državna je komisija krajem 1992. naglo prekinula istraživanja preostalih 130 jama, koja se kasnije nikada nisu nastavila. U to je vrijeme gradonačelnik Krapine bio Ivica Fizir - isljednik OZN-e u Krapini 1945.

Prema stručnoj procjeni u Macelju i okolnim šumama ubijeno je oko 13 tisuća Hrvata.

Prema izjavi partizanskog svjedoka, pripadnika OZN-e: "Hrvatske časnike koji su po dvojica bili vezani, ubijali su njihovi pratioci šumarskim sjekiricama udarcima po sljepoočnicama, tako da su odmah mrtvi padali u jamu."

Spomen križ u Lepoj bukvi, pet (5) minuta hoda od odmorišta "Lepa bukva".

"Ima jedan bizaran detalj kojeg se prisjećam iz učeničkih dana, a koji bez komentara pojašnjava infantilni kult titoizma koji je potican kod mladih naraštaja. Sve je sažeto u pjesmi jedne učenice, koja je nadahnuto napisala stihove za nekakav školski natječaj na temu ljubavi prema «drugu Titu». Djevojčica je napisala vjerojatno jedan od najapsurdnijih i najgrotesknijih ideoloških haikua o ljubavi, nesebičnoj, manipuliranoj dječjoj ljubavi prema nepoznatom, zamišljenom, idealiziranom objektu: «Voljela bih da sam cvjetak plavi, pa da me drug Tito ubere i u vazu stavi.» Dvorana se prolomila najprije od uzdaha ganutosti, a onda je pljesak zatitrao škripeće parkete..." (Zoran Vukman: Mala studija o komunizmu)

Maceljsko spomen-svetište hrvatskim žrtvama križnog puta.

Zahvaljujući zalaganju članova Udruge Macelj 1945., a posebno fra Drage Brgleza, tadašnjeg župnika u Đurmancu i pokojnog predsjednika Udruge Macelj 1945. Stjepana Brajdića, preživjelog sudionika križnog puta 1945. i osuđenika na smrt, započela je u proljeće 6. svibnja 2005. godine izgradnja spomen-grobnice i spomen-crkve Muke Isusove na spomen žrtvama Križnog puta.

Najveća grobnica u Hrvatskoj

22. listopada 2005. - svečani ukop 1163 poslijeratnih hrvatskih žrtava komunizma iz 23 maceljske jame. Nad spomen-grobnicom je veliki spomen-križ.

Unutrašnjost spomen-crkve Muke Isusove

Spomen-soba maceljskih žrtava otvorena je 2. lipnja 2013. godine.

Žice s kojima su vezali zarobljene i orobljene hrvatske vojnike, svećenike, civile, žene i djecu.

Na maceljskom grobištu, uz posmrtne ostatke maceljskih žrtava pronađeni su i njihovi osobni predmeti koje su uspjeli očuvati. Tim predmetima gubi se trag nakon 1992. godine.

"Uz pomoć dobrih ljudi predmeti su ipak pronađeni 2005. godine, i to u jednoj vreći u podrumskoj prostoriji Hrvatskog sabora u kojoj su se nalazile stvari za otpis.

No odjednom su ti predmeti nekima postali vrlo važni pa su tvrdili da su vlasništvo Hrvatskog sabora... Naposljetku je dogovoreno da se odaberu najvažniji predmeti koji će se pripremiti i konzervirati kako bi se mogli izložiti u spomen-sobi u Maclju."

[image: image90.jpg]



[image: image91.jpg]



U nedjelju 7. lipnja 2015. godine, u prigodi jubilarne sedamdesete obljetnice stradanja maceljskih žrtava, misno slavlje u spomen žrtvama predvodio je predsjednik Komisije HBK i BK BiH za hrvatski martirologij gospićko-senjski biskup Mile Bogović, a pridružili su se zagrebački pomoćni biskup Valentin Pozaić i križevački vladika Nikola Kekić.

Temperatura zraka u hladu: 29-30 C.

Križev pot

Križev pot

Vijenac predsjednice Republike Hrvatske

Vijenac predsjednice Republike Hrvatske položio je izaslanik, prof. dr. Andrija Hebrang.

Udruga Macelj 1945.

Damir Borovčak

S lijeva na desno: vlč. Tomica Šestak, dekan Krapinskog dekanata, zagrebački pomoćni biskup mons. Valentin Pozaić, gospićko-senjski biskup mons. dr. Mile Bogović, vladika križevački mons. Nikola Kekić i fra Ivan Matić, voditelj Kuće susreta Tabor.

Misno slavlje predvodio je predsjednik Komisije HBK i BK BiH za hrvatski martirologij gospićko-senjski biskup Mile Bogović, a pridružili su se zagrebački pomoćni biskup Valentin Pozaić i križevački vladika Nikola Kekić (Biskup Mile Bogović: Za reviziju prakse i povijesti koja šuti o stradalima).

Biskup Mile Bogović: Za reviziju prakse i povijesti koja šuti o stradalima
Propovijed gospićko-senjskog biskupa Mile Bogovića, Macelj, 7. lipnja 2015.

Istina se ne stvara nego se traži

Čitajući nedavno objavljenu knjigu Damira Borovčaka o maceljskim žrtvama, stekao sam dojam da je istina o njima već dobro poznata. Tu je opisano ono najvažnije što se ovdje dogodilo pred 70. godina, tu su događaji i obilježavanje maceljskih žrtava, sve od misnog slavlja kardinala Kuharića 9. lipnja 1991. pa do najnovijih vremena.

Međutim, istina se može roditi, ali postoji razrađen način da se ona živi kao prognanica i zatočenica, da se stavi u "kućni pritvor", jer mogućnicima i bogatima koji istinu ne slijede nego stvaraju svoje „istine", ona uvijek smeta, kako je to očito već iz susreta Isusa i Pilata. I nakon što je Pilatova žrtva, Isus, uskrsnuo od mrtvih, moćnici su

potplatili stražare da svjedoče kako Isus nije uskrsnuo nego su njegovo tijelo apostoli ukrali dok su oni, stražari, spavali. Za svoje lažno spavanje, oni su dobili novce, a i za novo Pilatovo skidanje odgovornosti sa sebe, za drugo njegovo pranje ruku, stajao je na raspolaganju veliki novac. Velika laž mogla je živjeti uz potporu velikog novca i velikog nasilja. Naime, nastao je progon Crkve.

Rukopis slične velike laži možemo prepoznati i u nasilju nad maceljskim žrtvama kao i svima drugima na našem prostoru nakon Drugog svjetskog rata. .

Ne nositi kamenje – snažan duh optuživanja
Ovo je mjesto na kojem propovjednik može lako izmamiti suze, ali također i probuditi i pojačati mržnju na one koji su ovdje počinili strašni zločin.

Hvala Bogu da više ne trebamo skrivati suze za ovdje stradalima, kao što je to bilo sve do 1990. godine.

Nažalost, desetljećima se o ovdje stradalima nije smjelo govoriti, a ako se negdje o njima govorilo, bilo je tu upravo u prilog jačanje mržnje prema njima i njima sličnima. Mi smo za reviziju takve prakse i povijesti, ali na taj način da se mržnja ne stvara i ne širi prema nikome nego da se širi i jača poštovanje prema svim žrtvama, napose prema onima kojima je bilo oduzeto svako ljudsko dostojanstvo i o kojima se jako dugo moglo javno samo s prijezirom govoriti, jer su bile žrtve režima na vlasti.

Želeći ovdje danas odati poštovanje žrtvama i mučenicima, trebamo to učiniti na doličan način. Kako rekoh na početku, Crkva poziva sve da odbace kamenje koje su pripremili da ga bacaju na grješnike, i one u prošlosti i nas suvremenike. To je u duhu čitanja poruka Maceljskih žrtava, i drugih žrtava raznih jama i križnih putove koncem rata i u poraću.

Duh optužbe stigao je i na Bleiburg i na Macelj, bez milosrđa. Po tom duhu te žrtve su posljedica žrtava u Jasenovcu i Jadovnu i drugima u vrijeme postojanja Nezavisne Države Hrvatske. Braneći nedjela, optužuje se i žive i mrtve. Pljušte osude i s lijeva i desna, ali se i ljevica i desnica žele predstaviti kao nepogrješive. Tu je izvor razilaženja i svađa. Nijedan se rat ne vodi tako da su na jednoj strani pravednici, a na drugoj grješnici. Nijedna svađa također nije sukob čiste dobrote i čiste zloće. Kad bi na druge bacali kamenje samo oni koji su sami bez grijeha, ne bi bilo sukoba ni ratova.

To je u vrijeme trajanja rata teško shvatljivo jer je ratna mašinerija usmjerena u suprotnom pravcu. Ona izbacuje i ništi one koji se u to ne uključe. Mnoge je ona povukla za sobom ni krive ni dužne, ali su i ti morali slijediti logiku rata i neprijateljstva.

Čitajući povijesna vrela, nalazimo među mučiteljima u Maclju mnoge Hrvate. Koliki su otišli u ustaše ili partizane ne zbog velike želje nego jer im drugoga izlaza nije bilo. A poslije su uključeni u jedan mehanizam kojem se nije ni moglo oduprijeti. Jednom trebamo doći i do toga da je na obje zaraćene strane bilo ljudi koji su mnogo dobra učinili, da su pravedniji od onih koji ih optužuju, koji se olako bacaju kamenjem na druge. Ne priliči, doduše, da se o tome ovdje govori, jer ovdje je jasno tko je počinio zločin. Nećemo ovdje ići za izjednačavanjem ni pravednosti ni krivice. No, ne osuđujmo djecu samo zbog grijeha očeva, nego im pomognimo da po zlu ne nastave očev trag, nego po dobru.

Poštivanje žrtava – treba ih sve popisati
Mi budimo vjerni kršćanskom duhu koji je naglasak stavljao na poštovanju žrtve, a ne na zločinu počinitelja. Nisu naime kršćani raspirivali mržnju na Heroda i Pilata, na farizeje i druge progonitelje Isusove, nego na njegovu žrtvu i predanje za druge.

Prisjetimo se spomenutog prizora kada su doveli pred Isusa preljubnicu. Imali su već pripremljeno kamenje u rukama da je kamenuju. A Isus je rekao: "Tko je bez grijeha neka prvi baci kamen!" Ne liječi se društvo kamenjem. To treba biti motiv svakog kršćanskog okupljanja na ovakvim mjestima. "Tko sam ja da osuđujem? - rekao bi papa Franjo. Svi smo mi grješnici i imamo dovoljno razloga za osobno kajanje. No, nisu toliko opasni grješnici, nego oni koji sebe proglašuju nepogrješivima. Jedan naš crkveni prelat imenovao je takve pokvarenjacima jer su nepopravljivi. Kako nam u poslanici poručuje apostol Ivan: "Tko god mrzi brata svojega, ubojica je"! Među ostalim pravima, neke su ideologije sebi prisvojile čak i pravo na mržnju. I u praksi se obilno tim revolucionarnim pravom koristile.

Jedan od najzaslužnijih za priomociju komemoracije i poštovanja maceljskih žrtava, fra Drago Brglez, zapisao je: "Crkva u Hrvata posjeduje skriveno blago na njivi Gospodnjoj. To je velika zajednica šutnje u kojoj se 45 godina moralo šutjeti, a tek devedesetih godina moglo se progovoriti" (Borovčak, 107). Kad bismo mogli registrirati osjećaje tih žrtava, vjerujem da bi se potvrdilo to fra Dragino mišljenje. Imamo nekoliko takvih pisama "iz bezdanke" koje smo objavili u kalendaru CHM. Da spomen samo Ivu Katalinića, uglednog senjskog građanina, kojega su partizani osudili na smrt upravo zato što je bio ugledan a nije bio s njima. Zajedno s drugima dospio iz zatvora i kroz rešetke uspio izbaciti mali listić, pismo svojoj ženi: "Draga Seko! Reci majki da sam miran, izmolili smo krunicu i pokajanje, za žive i mrtve, Bogu smom se preporučili, pravedni umiremo i to nas tješi.; neka majka bude mirna i neka moli Boga, i ništa drugo. Dragi tata, zadnja mi je želja da mi budeš dobar Branki i Seki. Još jednom zbogom. Vaš Ive."

Koliko je takvih nezapisanih pisama bilo u ovoj jami! Tu je rudnik dobrote, vjere i ljubavi! Ovdje je doista to biserje o kojemu govori fra Drago.

Od Kalvarije se širio osjećaj poštivanje žrtava, a ne mržnja na ubojice. CHM je izraz toga odnosa prema žrtvama, a nipošto bastion neprijateljstva prema nekome. Želimo poput prvih kršćana da budemo povezani mrežom naših mučenika koja će svaku našu vezu oplemenjivati i s kojom ćemo se ponositi – i s onima iz vremena Dioklecijana, i s onima iz vremena Sulejmana, i s onima iz vremena Tita.

Ovi naši pokojnici neće nam moći progovoriti; prenijeti koliku su bol i patnju morali pretrpjeti i u kakvim su mukama umirali, li zaslužuju da se njihova žrtva poštuje." (Kardinal Bozanić 2005.) Nemojmo misliti da su te žrtve beskorisne i uzaludne. Znajmo cijeniti to blago. Što u tome budemo jači, moći ćemo i više praštati.

A žrtvama spasimo im bar imena, koliko god je to moguće. Komisija za hrvatski martirologij nastavila je rad Hrvatske komisije za žrtve rata i trudi se oko toga. Rezultate svoga rada spremni smo predati državnoj komisiji kada ona proradi.

Svehrvatski grob
Na slučaju Macelj možemo mnogo naučiti. Nakon što je Komisija za žrtve rata iskopala 1163. skeleta žrtava, pojavio se problem kamo s tim kostima. Punih 12 godina one su stajale na tavanima i u podrumima, gdje su smetale i postale suvišne. Tek kada su vrijedni ljudi pobrinuli se da se rješenje nađe ovdje, pitanje je riješeno na najbolji mogući način. Ali samo za tih 1163 žrtve. Kosti iskopanih u Markovića jami kraj Trilja također su imale sličnu sudbinu. Bile su u kontejnerima dok nije opet nađen neki dalmatinski fra Drago da ih dostojno pokopa.

Potrebno je naći rješenje cjelovito rješenje. Već dugo govorimo da bi se to moglo riješiti tzv. Svehrvatskim grobom gdje bi se pokopale kosti svih neidentificiranih žrtava, pogotovo onih iz manjih grobišta. Na velikim grobištima svakako treba napraviti nešto ovako kako je napravljeno u Maclju. Najvećem dijelu pobijenih ne zna se ni mjesto ni vrijeme stradanja. Također je predloženo da taj Svehrvatski grob bude na Krbavskom polju, našem najvećem stratištu na području Hrvatske, podno Crkve hrvatskih mučenika. Nažalost, još za taj grob na našoj Kalvariji još nemamo dovoljno Tobija, Josipa iz Arimateje i Nikodema, a kad se oni i pojave suvremeni Pilati pokazuju se krući od onoga iz prvoga stoljeća i neće nam predati tijela onih koje su osudili. U prvom čitanju čuli smo kako je Tobija pokapao ubijene sunarodnjake, odnosno kako su Josip i Nikodem dobili tijelo Isusovo da ga dolično pokopaju.

Hraniti dobrotu
U onoj legendi o sv. Jurju i zmaju kaže se da je zmaj došao u jedan grad i tražio da ga hrane. I ljudi su to činili. Kako su ga hranili tako je on postao jači i zahtjevniji. Da ga nisu hranili ili bi otišao od njih ili bi uginuo. Ovako je postao i opasan. To uje logika zloće. Ne hraniti zmaja u našem narodu. U tijelu treba pokrenuti pozitivne procese koji će voditi prema oslobođenju. Nije samo pitanje riješiti se zla. Tu Crkva treba prednjačiti. Papa Ivan Pavao II. Vidio je u našem narodu pozitivne snage koje je Europa već izgubila. Mi bismo mogli biti polazište za liječenje Europe od gubitka vrijednosti patnje i u mnogo čemu drugome. EU gubi osjećaj za vrijednost patnje, zato umire.

Omogućiti svakom cvijetu da donese plod. Zalijevati u hraniti praštanje, milosrđe. Ne očekujmo da će nas svijet razumjeti. Neshvatljivo je te za logiku svijeta. Ali crkva je na tome nastala, raste i donosi plodove.

Zaključak
Završit ću riječima kardinala Bozanića izrečene ovdje pred 10. godina.

"Voljeli bismo hrabro i iskreno zatvoriti tu stranicu povijesti, bez mržnje i želje za bilo kakvom osvetom, imenujući pravim imenom sve ono što se događalo. Čini se pak da istina i danas nailazi na veliki otpor, o čemu svjedoči sustavno veličanje ideologa i nositelja zla poraća... Želimo vjerovati da će se konačno naći spremnosti i hrabrosti među onima koji odlučuju da se istraži prava istina o ratnim i poratnim događajima i njihovim sudionicima. To je minimum zadovoljštine što ga dugujemo tolikim žrtvama." (Borovčak, 114).

Okvir 1
Žrtve

Želeći ovdje danas odati poštovanje žrtvama i mučenicima, trebamo to učiniti na doličan način. Kako rekoh na početku, Crkva poziva sve da odbace kamenje koje su pripremili da ga bacaju na grješnike, i one u prošlosti i nas suvremenike. To je u duhu čitanja poruka Maceljskih žrtava, i drugih žrtava raznih jama i križnih putove koncem rata i u poraću.
Okvir 2

Optužbe

Duh optužbe stigao je i na Bleiburg i na Macelj, bez milosrđa. Po tom duhu te žrtve su posljedica žrtava u Jasenovcu i Jadovnu i drugima u vrijeme postojanja Nezavisne Države Hrvatske. Braneći nedjela, optužuje se i žive i mrtve. Pljušte osude i s lijeva i desna, ali se i ljevica i desnica žele predstaviti kao nepogrješive. Tu je izvor razilaženja i svađa. Nijedan se rat ne vodi tako da su na jednoj strani pravednici, a na drugoj grješnici. Nijedna svađa također nije sukob čiste dobrote i čiste zloće. Kad bi na druge bacali kamenje samo oni koji su sami bez grijeha, ne bi bilo sukoba ni ratova.
Okvir 3

Rješenje?

Potrebno je naći rješenje cjelovito rješenje. Već dugo govorimo da bi se to moglo riješiti tzv. Svehrvatskim grobom gdje bi se pokopale kosti svih neidentificiranih žrtava, pogotovo onih iz manjih grobišta. Na velikim grobištima svakako treba napraviti nešto ovako kako je napravljeno u Maclju. Najvećem dijelu pobijenih ne zna se ni mjesto ni vrijeme stradanja. Također je predloženo da taj Svehrvatski grob bude na Krbavskom polju, našem najvećem stratištu na području Hrvatske, podno Crkve hrvatskih mučenika.

Relikvijar s moćima bl. Alojzija Stepinca

Morišče Lepa bukva

Hodočasnicima su se na kraju svete mise obratili prigodnim govorom prof. dr. Andrija Hebrang i prim. dr. Stjepan Bačić. (govor A. Hebranga možete proćitati ovdje: Izaslanik Predsjednice A. Hebrang: Laž o komunističkim žrtvama uzrok podjela).

Macelj - izaslanik Predsjednice A. Hebrang: Laž o komunističkim žrtvama uzrok podjela

Govor prof. dr. sc. Andrije Hebranga, izaslanika Predsjednice Republike Hrvatske gospođe Kolinde Grabar Kitarović (Macelj, 7. lipnja 2015.g.).

Draga braćo i sestre, preuzvišeni oci biskupi, dragi svećenici, članovi udruga, poštovani predsjedniče i članovi Udruge Macelj 1945.,

posebna mi je čast obratiti vam se u ime Predsjednice Republike Hrvatske gospođe Kolinde Grabar Kitarović. Prenosim vam njezine pozdrave, kao i izraze duboke sućuti svim obiteljima nevinih žrtava komunističkih zločina koje leže pred nama, na Maceljskoj gori i na gotovo tisuću neotkrivenih grobišta diljem lijepe naše Domovine. Danas smo se molili za njihove duše, ponovno oplakali njihove živote i opet se pitali kako to da nakon sedamdeset godina još nisu imenovani ubojice, još nisu otkriveni i obilježeni grobovi žrtava. Molimo se i tražimo dostojanstvo svake žrtve bez obzira na pripadnost, jer život čovjeka je najveća vrijednost na zemlji.

Naša savjest nije čista, jer naša generacija nije vratila dug nevinim žrtvama hrvatskog Križnog puta. Pitamo se, kako to da smo toliko puta birali da nas vode oni, kojima je glavni politički cilj bio zatajiti žrtve najvećeg pokolja u mirnodopskoj Europi? Kako to, da su ovdje pokopane 1.163 maceljske žrtve deset godina ležale u vrećama čekajući dostojanstven pokop i to u našoj, neovisnoj i domoljubnoj Hrvatskoj? I tko zna do kada bi tako nedostojno ležali ti posmrtni ostaci, da nismo organizirali pokop zahvaljujući silnoj domoljubnoj i kršćanskoj energiji tadašnjeg župnika fra Drage Brgleza i našoj Udruzi Macelj 1945.

Ubijanje nevinih, žicom vezanih zarobljenika izraz je besćutnosti i neljudskost komunističkih zločinca. Do tada antifašistička crvena petokraka izjednačila se je s drugim pokretima koji su gradili svoju vlast na kostima političkih neistomišljenika. O tim zločinima komunizma uči nas rezolucija Europskog parlamenta koja kaže da nema pomirbe bez istine. Laž o komunističkim žrtvama, toliko promicana u režimskim medijima i udžbenicima, uzrok je duboke podjele u hrvatskom društvu zbog koje ne možemo naprijed.

Danas, kada imamo objavljeno priznanje udbinog pukovnika Jefte Šašića da je zapovjed za ubijanje dvije stotine tisuća ljudi nakon II. svjetskog rata dobio od Josipa Broza, sljedbenici njegove ideologije još uvijek taje tu istinu od naroda. Taje zločin u kojemu je crvena zvijezda petokraka od antifašističkog simbola postala simbol zla.

Tri zločina nad žrtvama

Sljedeći put pod istim znakom crvene petokrake počinjeni su zločini u Domovinskom ratu. Zaštitnici petokrake prešućuju da je na hrvatskoj strani obrane pobijeno osam tisuća civila, od čega polovina žene i djeca! Iako su o tome objavljeni dokazi, kriju i tu istinu i udaljavaju nas od pomirbe. Ne slušaju miroljubivu poruku Pape Franje, koji nam je o tom ratu rekao: „Vi nema pravo zaboraviti svoju povijest, nego na njoj graditi mir!". Civilne žrtve iz Domovinskog rata najbolji su dokaz da narod koji zaboravlja svoju povijest osuđen je da ju ponavlja!

Danas ovdje nad kostima mučenika moramo reći istinu. Nad ovim žrtvama komunizma zločin je ponovljen tri puta. Prvi puta kada su vezanih ruku žrtve likvidirane po kratkom postupku. Drugi puta, kada je Račanova koalicijska vlast nakon 2 000-te godine zabranila rad saborskoj Komisiji koja je istraživala grobišta, poput ovog na Maceljskoj gori. Treći zločin nad tim žrtvama počinila je aktualna Milanovićeva vlast, kada je odmah na početku mandata ukinula Ured zaistraživanje komunističkih zločina. Osnovali smo ga u dogovoru s europskim institucijama da istražimo i obilježimo mjesta stradanja. Stigli smo istražiti tridesetak prvih lokaliteta i otkopati prve tri jame na obroncima Gračana.

U jamama smo pronašli posmrtne ostatke maloljetnih osoba vezanih žicom i pobijene pacijente obližnje bolnice Brestovac. Ti ubijeni maloljetnici i pacijenti, kao i kose djevojaka nađene u Hudoj jami, dokazuju da su lagali Mesić i Josipović kada su rekli da su u jamama ubijeni krivci, neprijateljski vojnici. Zbog dokaza istine koje je pružio Ured za istraživanje komunističkih zločina, Milanovićeva vlada ga je odmah ukinula a daljnja istraživanja povjerila čovjeku koji je do zadnjega časa bio visoki dužnosnik Udbe, organizacije koja je te pokolje i organizirala. Jasno je da su istraživanja ponovno usporena kako bi nestali i posljednji živi svjedoci a istinu zauvijek sakrila hrvatska zemlja.

Najveći grijeh naše generacije je činjenica da još uvijek, nakon četvrt stoljeća naše neovisne hrvatske države, nismo otkrili istinu o žrtvama komunističkih zločina. Upravo to je razlogom dubokih podjela u našem narodu, podjela koje nas iscrpljuju i sprječavaju da idemo naprijed. Onima koji nam poručuju da se prestanemo baviti prošlošću, poručujemo da ni jedan narod koji nije riješio dvojbe prošlosti nema ni budućnost. O tome je Sveti Otac jasno rekao: „Narod koji zaboravlja svoje sjećanje, nema budućnost!".

Ipak, imamo još prilike to ispraviti. Na kostima komunističkih žrtava učili smo što je komunizam i zato smo ga srušili i stvorili slobodnu Hrvatsku. Na istini o tim žrtvama moramo graditi i našu pomirdbu a s njom i uspješniju budućnost! To dugujemo ovim kostima nad kojima stojimo i molimo se, to dugujemo nevino ubijenima, jer jedino ako tako postupimo njihova žrtva neće biti uzaludna. Dugujemo to i budućim generacijama koje treba odgajati na istini. Na nama je da ispravimo najveću ljudsku, moralnu i političku nepravdu mirnodopske Europe i naše drage Hrvatske! To možemo uspjeti jedino ako izaberemo da nas vode ljubitelji povijesne istine i svoje Domovine. Prilika za to će se uskoro ukazati i nemojmo ju ponovno propustiti!

Iskopajmo skrivenu istinu iz hrvatskih jama, to dugujemo našim mrtvima ali i onima koji dolaze iza nas. Za njih smo stvorili Hrvatsku, za njih ju učinimo sretnom državom koja počiva na poštivanju svih žrtava, na ljubavi prema čovjeku i na domoljublju, toj divnoj energiji koje pokreće sve narode svijeta. Učinimo to i ispunimo dug naše generacije prema povijesti i prema budućnosti!

prof. dr. sc. Andrija Hebrang

fotografije: Ljubomir Škrinjar

70. godišnjica poslijeratnog komunističkog zločina u Maceljskoj šumi obilježena je svekolikom šutnjom javnih medija u Hrvatskoj ili je tek naznačena s dvije-tri šture rečenice. Da nitko ne može reći kako u Hrvatskoj nema demokracije. Obzirom na takvo stanje smijemo zaključiti da su i mediji i većina uglednih komitet-intelektualaca suglasni s onim što je u svibnju i lipnju 1945. rekao maršala Jugoslavenske armije, Josip Broz Tito, a zabilježio ondašnji Vjesnik:

"Jugoslavenske armije koje u okolici obavljaju važne zadaće na konačnom obračunu s hrvatskim smradom. (...) U novoj komunističkoj državi svjetlost dana gledat će samo toliko dugo, koliko traje put do najbliže jame."

Prim. dr. Stjepan Bačić, predsjednik Udruge Macelj 1945., darovao je biskupima monografiju U spomen žrtvama Macelj 1945. (njegov govor objavit ćemo sutra).

